open-index/open-wikipedia-markdown huggingface dataset:
কেথেৰিন শ্ব’ৱাৰ্জেনেগাৰ

**কেথেৰিন ইউনিচ শ্ব'ৱাৰ্জেনেগাৰ প্ৰাট** (শ্ব’ৱাৰ্জেনেগাৰ; জন্ম: ১৩ ডিচেম্বৰ, ১৯৮৯) এগৰাকী আমেৰিকান লেখিকা।

## প্ৰাৰম্ভিক জীৱন আৰু পৰিয়াল

কেথেৰিন ইউনিচ শ্ব’ৱাৰ্জেনেগাৰ হৈছে অষ্ট্ৰিয়াত জন্মগ্ৰহণ কৰা আমেৰিকান দেহগঠনকাৰী-অভিনেতা-ৰাজনীতিবিদ আৰ্নল্ড শ্ব’ৱাৰ্জেনেগাৰ আৰু আমেৰিকান সাংবাদিক তথা লেখিকা মাৰিয়া শ্ৰীভাৰৰ জ্যেষ্ঠ সন্তান। 

তেওঁ ১৯৮৯ চনৰ ১৩ ডিচেম্বৰত লছ এঞ্জেলছ, কেলিফৰ্ণিয়া, আমেৰিকা যুক্তৰাষ্ট্ৰত জন্মগ্ৰহণ কৰে।

মাতৃৰফালৰপৰা তেওঁৰ আইতাক-দেউতাক আছিল ইউনিচ কেনেডি শ্ৰীভাৰ আৰু চাৰ্জেণ্ট শ্ৰীভাৰ। 

তেওঁৰ এজন কনিষ্ঠ ভনী ক্ৰিষ্টিনা, দুজন কনিষ্ঠ ভাতৃ পেট্ৰিক আৰু ক্ৰিষ্ট’ফাৰ আছে, আৰু পিতৃৰফালৰপৰা তেওঁৰ এজন সতীয়া ভাতৃ জোচেফ বায়েনা আছে। 

তেওঁ ২০১২ চনত দক্ষিণ কেলিফৰ্ণিয়া বিশ্ববিদ্যালয়ৰপৰা স্নাতক ডিগ্ৰী লাভ কৰে।

## কেৰিয়াৰ

২০১০ চনত কেথেৰিন শ্ব’ৱাৰ্জেনেগাৰে *ৰক হোৱাট ইউ’ভ গট: ছিক্ৰেটছ টু লাভিং ইউৰ ইনৰ এণ্ড আউটাৰ বিউটি ফ্ৰম সামৱান হু’জ বিন দেৰ এণ্ড বেক* শীৰ্ষক এখন গ্ৰন্থ ৰচনা কৰে। 

২০১৪ চনত তেওঁ *আই জাষ্ট গ্ৰেজুৱেটেড ... নাও হোৱাট?* শীৰ্ষক দ্বিতীয় গ্ৰন্থ প্ৰকাশ কৰে।

২০১৭ চনত তেওঁ শিশু-পাঠ্য গ্ৰন্থ *মেভেৰিক এণ্ড মি* ৰচনা কৰে।

তেওঁৰ আন এখন গুৰুত্বপূৰ্ণ গ্ৰন্থ হৈছে *দ্য গিফ্ট অৱ ফৰ্গিভনেছ: ইনস্পাইৰিং ষ্টৰিজ ফ্ৰম দোজ হু হেভ অ’ভাৰকাম দ্য আনফৰ্গিভেবল*।

## ব্যক্তিগত জীৱন
শ্ব’ৱাৰ্জেনেগাৰে ২০১৮ চনত অভিনেতা ক্ৰিছ প্ৰেটৰ সৈতে সম্পৰ্ক আৰম্ভ কৰে। ২০১৯ চনৰ জানুৱাৰী মাহত তেওঁলোকে বাগদানৰ ঘোষণা কৰে আৰু একে বছৰৰ জুন মাহত বিবাহ সম্পন্ন কৰে। 

তেওঁলোকৰ দুগৰাকী কন্যা আৰু এজন পুত্ৰ আছে।

শ্ব’ৱাৰ্জেনেগাৰ আমেৰিকান ছ’চাইটি ফৰ দ্য প্ৰিভেনচন অৱ ক্ৰুয়েলটি টু এনিমেলছৰ এজন এম্বেছাডৰ। তেওঁ বেষ্ট ফ্ৰেণ্ডছ এনিমেল ছ’চাইটিকো সমৰ্থন কৰে। তেওঁ আৰু তেওঁৰ স্বামী স্পেচিয়েল অলিম্পিক্সৰ গ্ল’বেল এম্বেছাডৰ হিচাপে কাৰ্যনিৰ্বাহ কৰে।

## গ্ৰন্থপঞ্জী
*
*
*
*
*

## তথ্যসূত্ৰ

## বাহ্যিক সংযোগ
*

*

শ্ৰেণী:আমেৰিকান লেখক
শ্ৰেণী:লেখিকা
ৰুথ হোৱাইট

**ৰুথ পেট্ৰিছিয়া হোৱাইট** (২৪ এপ্ৰিল, ১৯১৪–৩ ডিচেম্বৰ, ১৯৬৯) এগৰাকী আমেৰিকান অভিনেত্ৰী আছিল, যিয়ে থিয়েটাৰ, চলচ্চিত্ৰ আৰু টেলিভিছনত কাম কৰিছিল। তেওঁ এমি বঁটা আৰু অ’বি বঁটা লাভ কৰিছিল, আৰু টনি বঁটাৰ বাবে মনোনীত হৈছিল।

## প্ৰাৰম্ভিক বছৰসমূহ
পাৰ্থ এমবয়, নিউ জাৰ্চিৰ আজীৱন বাসিন্দা হোৱাইট আইৰিছ কেথলিক বংশোদ্ভৱ আছিল। তেওঁ ছেইণ্ট মেৰীজ হাই স্কুলত অধ্যয়ন কৰিছিল আৰু ১৯৩৫ চনত নিউ জাৰ্চি কলেজ ফৰ উইমেনৰপৰা সাহিত্য বিষয়ত স্নাতক ডিগ্ৰী লাভ কৰিছিল; এই কলেজখন বৰ্তমানে ৰাটগাৰ্ছ বিশ্ববিদ্যালয়ৰ ডাগলাছ ৰেছিডেন্সিয়েল কলেজ নামেৰে পৰিচিত।

নিকটৱৰ্তী নিউয়ৰ্ক চিটিত অভিনয় জীৱন আগবঢ়োৱাৰ সময়ছোৱাত তেওঁ সিটন হল বিশ্ববিদ্যালয়ত অভিনয় আৰু নাট্যশিক্ষা দান কৰিছিল। এই সময়ছোৱাত তেওঁ মাৰিয়া উস্পেনস্কায়াৰ সৈতে অভিনয় শিক্ষা গ্ৰহণ কৰিছিল।

## প্ৰাৰম্ভিক কেৰিয়াৰ
হোৱাইটে ১৯৪০ চনত কেপ মে প্লেহাউছত শিক্ষানবিছ হিচাপে নিজৰ অভিনয় জীৱন আৰম্ভ কৰে। দ্বিতীয় বিশ্বযুদ্ধৰ অন্তিম সময়ছোৱাত তেওঁ আলাস্কা আৰু এলিউশিয়ান দ্বীপপুঞ্জত ছয় মাহ ধৰি ইউনাইটেড ছাৰ্ভিচ অৰ্গেনাইজেশ্যন (ইউএছঅ’)ৰ এটা দলেৰে ভ্ৰমণ কৰিছিল। ১৯৪৮ চনৰপৰা আৰম্ভ কৰি পাঁচ বছৰ ধৰি তেওঁ বাকচ কাউণ্টি প্লেহাউছত মুখ্য স্থায়ী অভিনেত্ৰী হিচাপে কাম কৰিছিল।

হোৱাইটৰ ব্ৰডৱেত আত্মপ্ৰকাশ ‘দ্য আইভি গ্ৰীণ’ (১৯৪৯) নাটকৰ জৰিয়তে হৈছিল।

## কেৰিয়াৰত বিৰতি আৰু পুনৰুত্থান
১৯৫০ৰ দশকৰ অন্তিম ভাগত অসুস্থ মাতৃৰ যত্ন লোৱাৰ বাবে হোৱাইটৰ কেৰিয়াৰত বিলম্ব হয়। তেওঁ ছামুৱেল বেকেটৰ “হেপ্পি ডেজ” আৰু এডৱাৰ্ড অলবিৰ “মেলকম” আৰু “বক্স” আদি অফ-ব্ৰডৱে নাটকত অভিনয় কৰিছিল। ১৯৬৮ চনত তেওঁ হেৰল্ড পিণ্টাৰৰ ‘দ্য বাৰ্থডে পাৰ্টি’ নাটকত অভিনয়ৰ বাবে টনি বঁটাৰ বাবে মনোনীত হৈছিল।

তেওঁৰ উল্লেখযোগ্য চলচ্চিত্ৰসমূহৰ ভিতৰত আছে ফ্ৰেড জিন্নেমান পৰিচালিত ‘দ্য নান’ছ ষ্ট’ৰি’ (১৯৫৯) চলচ্চিত্ৰত মাদাৰ মাৰ্চেলাৰ ভূমিকাত অভিনয়, আৰু ৰবাৰ্ট মুলিগান পৰিচালিত ‘টু কিল আ মকিংবাৰ্ড’ (১৯৬২) চলচ্চিত্ৰত বয়সিয়াল আৰু খিটখিটীয়া মিছেছ ডুবোজৰ ভূমিকাত অভিনয়, যিয়ে নিজৰ আগচোতালৰপৰা জেম, স্কাউট আৰু ডিল নামৰ শিশুসকলক চিঞৰি মাতিছিল। ১৯৬০ৰ দশকৰ অন্তিমলৈকে তেওঁ নিউয়ৰ্কৰ অন্যতম সৰ্বাধিক প্ৰশংসিত আৰু চাহিদাসম্পন্ন চৰিত্ৰ অভিনেত্ৰী হিচাপে পৰিচিত হয়, আৰু ‘মিডনাইট কাউবয়’, ‘হেং ’এম হাই’ আৰু ‘নো ৱে টু ট্ৰিট এ লেডি’ চলচ্চিত্ৰতো অভিনয় কৰে। 

হোৱাইটৰ অন্তিম চলচ্চিত্ৰ আছিল ‘দ্য পাৰছুইট অৱ হেপিনেছ’, যিখন তেওঁৰ মৃত্যুৰ ১৪ মাহ পিছত মুক্তি পায়। 

## স্বীকৃতি

১৯৬২ চনত হোৱাইটে ‘হেপ্পি ডেজ’ নাটকত অভিনয়ৰ বাবে শ্ৰেষ্ঠ অভিনেত্ৰীৰ বিশিষ্ট অভিনয় শাখাত অ’বি বঁটা লাভ কৰে।

১৯৬৪ চনত তেওঁ ‘হলমাৰ্ক হল অৱ ফেম’ টেলিভিছন চলচ্চিত্ৰ ‘লিটল মুন অৱ আলবান’ত অভিনয়ৰ বাবে এমি বঁটা লাভ কৰে।

## মৃত্যু
হোৱাইটে কেতিয়াও বিবাহ কৰা নাছিল। তেওঁ ৩ ডিচেম্বৰ, ১৯৬৯ তাৰিখে কেন্সাৰত আক্ৰান্ত হৈ ৫৫ বছৰ বয়সত মৃত্যুবৰণ কৰে। তেওঁ পিছত এৰি যায় তেওঁৰ ভাতৃ ৰিচাৰ্ড আৰু চাৰ্লছ, আৰু ভনী মিছেছ জেনেভিভ ড্ৰিস্ক’ল। তেওঁৰ আন এগৰাকী ভনী মেৰী চেচিল হোৱাইট, যিয়ে পাৰ্থ এমবয় টিচাৰ্ছ ইউনিয়ন লোকেল ৮৫৭ৰ সভাপতি হিচাপে সেৱা আগবঢ়াইছিল, ইতিপূৰ্বে মৃত্যুবৰণ কৰিছিল।

তেওঁক তেওঁৰ ভাতৃ চাৰ্লছ আৰু ৰিচাৰ্ডৰ সৈতে পাৰ্থ এমবয়, নিউ জাৰ্চিত অৱস্থিত ছেইণ্ট মেৰীজ চেমেট্ৰীত পাৰিবাৰিক কবৰস্থানত সমাধিস্থ কৰা হয়। 

## তথ্যসূত্ৰ
 

## বাহ্যিক সংযোগ
* 
* 
* 

শ্ৰেণী:আমেৰিকান অভিনয় শিল্পী
মিথিলী ৰামস্বামী

**মিথিলী ৰামস্বামী** (জন্ম: ৬ জুন ১৯৫৪) এগৰাকী ভাৰতীয় গণিতজ্ঞ। তেওঁ বেংগালুৰুস্থিত টাটা মৌলিক গৱেষণা প্ৰতিষ্ঠানৰ টিআইএফআৰ প্ৰযোজ্য গণিত কেন্দ্ৰত গণিতৰ অধ্যাপিকা হিচাপে কৰ্মৰত। তেওঁৰ গৱেষণাৰ মূল ক্ষেত্ৰসমূহ হৈছে কাৰ্যবিশ্লেষণ, আংশিক বিভেদ সমীকৰণ আৰু নিয়ন্ত্ৰণ তত্ত্ব। বিশেষকৈ আংশিক বিভেদ সমীকৰণৰ নিয়ন্ত্ৰণযোগ্যতা আৰু সমমিতি-সম্পৰ্কীয় সমস্যাৰ ওপৰত তেওঁ উল্লেখযোগ্য গৱেষণা আগবঢ়াইছে।

## প্ৰাৰম্ভিক জীৱন আৰু শিক্ষা
ৰামস্বামীৰ জন্ম মুম্বাইৰ ওচৰত এটা বেংকিং পৰিয়ালত হৈছিল। শৈশৱ আৰু কৈশোৰকালত তেওঁ পৰিয়ালৰ সৈতে ভাৰতৰ বিভিন্ন চহৰত বসবাস কৰে, যাৰ ফলত তেওঁ ভিন্ন শিক্ষানুষ্ঠানত অধ্যয়নৰ সুযোগ লাভ কৰে।

তেওঁ ১৯৯০ চনত পেৰিছস্থিত পিয়েৰ আৰু মেৰী কুৰি বিশ্ববিদ্যালয়ৰপৰা ডক্টৰেট ডিগ্ৰী লাভ কৰে। তেওঁৰ গৱেষণা প্ৰবন্ধ *Sur des questions de symetrie dans des problemes elliptiques* অঁৰি বেৰেষ্টিকিৰ তত্ত্বাৱধানত সম্পন্ন হৈছিল। এই গৱেষণাত তেওঁ এলিপ্টিক সমস্যাসমূহত সমমিতিৰ তাত্ত্বিক দিশসমূহ বিশ্লেষণ কৰে, যিয়ে পাছলৈ তেওঁৰ গৱেষণা জীৱনৰ ভেটি স্থাপন কৰে। 

## কৰ্মজীৱন আৰু গৱেষণা
ডক্টৰেট সম্পন্ন কৰাৰ পাছত ৰামস্বামীয়ে ভাৰতলৈ উভতি আহি গৱেষণা আৰু অধ্যাপনৰ সৈতে জড়িত হয়। তেওঁ টিআইএফআৰ প্ৰযোজ্য গণিত কেন্দ্ৰত দীৰ্ঘদিন ধৰি অধ্যাপনা কৰি আহিছে আৰু বহু স্নাতকোত্তৰ আৰু পিএইচডি ছাত্ৰ-ছাত্ৰীৰ গৱেষণাৰ তত্ত্বাৱধান কৰিছে। তেওঁৰ গৱেষণাৰ ক্ষেত্ৰত আংশিক বিভেদ সমীকৰণ, সীমা নিয়ন্ত্ৰণ সমস্যা আৰু অ-ৰৈখিক বিশ্লেষণ অন্তৰ্ভুক্ত।

## স্বীকৃতি
ৰামস্বামী ২০০৪ চনত কৰ্ণাটক ৰাজ্যিক বিজ্ঞান আৰু প্ৰযুক্তি পৰিষদে প্ৰদান কৰা কাল্পনা চাওলা বঁটাৰ প্ৰাপক হয়। ২০০৭ চনত তেওঁ ভাৰতীয় বিজ্ঞান একাডেমীৰ ফেলো হিচাপে নিৰ্বাচিত হয়। ২০১৬–২০১৭ চনত তেওঁ ফুলব্ৰাইট স্কলাৰ হিচাপে নিৰ্বাচিত হৈ ভাৰ্জিনিয়া টেকত গৱেষণা কৰে।

## তথ্যসূত্ৰ
বেগম আকবৰ জেহান আবদুল্লা

**বেগম আকবৰ জেহান আব্দুল্লা** (১৯১৬ – ১১ জুলাই ২০০০) এগৰাকী ভাৰতীয় ৰাজনীতিবিদ। তেওঁ শ্বেখ আব্দুল্লাৰ পত্নী আছিল।

আকবৰ জেহান আছিল মাইকেল হেনৰী নেডৌ ওৰফে হেৰীৰ ঘৰত জন্মগ্ৰহণ কৰা এজন ক্ৰ'ৱেচিয়ান কাশ্মীৰী; হেৰী শ্ৰীনগৰৰ নেডাউছ হোটেলকে ধৰি ভাৰতীয় হোটেল শৃংখলৰ ইউৰোপীয় মালিক আৰু তেওঁৰ কাশ্মীৰী পত্নী মিৰ্জানৰ জ্যেষ্ঠ পুত্ৰ। নেডৌ নিজেও গুলমাৰ্গৰ পৰ্যটন ৰিজৰ্টৰ এখন হোটেলৰ মালিক আছিল। ১৯৩৩ চনত জেহানৰ শ্বেখ মহম্মদ আব্দুল্লাৰ সৈতে তেওঁৰ বিবাহ হয়।

## ৰাজনৈতিক কেৰিয়াৰ
জেহানে ষষ্ঠ  আৰু অষ্টম লোকসভাৰ সদস্য হিচাপে কাৰ্যনিৰ্বাহ কৰিছিল,১৯৭৭ চনৰপৰা ১৯৭৯ চনলৈকে, আৰু ১৯৮৪ চনৰপৰা ১৯৮৯ চনলৈকে। তেওঁ ক্ৰমে কাশ্মীৰৰ শ্ৰীনগৰ আৰু অনন্তনাগ সমষ্টিক প্ৰতিনিধিত্ব কৰে। 

১৯৪৭ চনৰপৰা ১৯৫১ চনলৈ জম্মু-কাশ্মীৰ ৰেড ক্ৰছ ছ’চাইটিৰ প্ৰথমগৰাকী সভানেত্ৰী হোৱাৰ গৌৰৱ লাভ কৰিছিল। ১৯৭৫ চনত আন্তঃৰাষ্ট্ৰীয় মহিলা বৰ্ষৰ ৰাজ্যিক পৰ্যায়ৰ সমিতিৰ অধ্যক্ষ আৰু ১৯৭৬ চনত ৰাজ্যিক শাখাৰ সৰ্বভাৰতীয় পৰিয়াল কল্যাণ সংস্থা আৰু ১৯৭৭ চনত ৰাজ্যিক শাখাৰ সৰ্বভাৰতীয় মহিলা সন্মিলনৰ সভানেত্ৰী হিচাপেও কাৰ্যনিৰ্বাহ কৰিছিল। 

## পিছৰ জীৱন আৰু মৃত্যু
২০০০ চনৰ ১১ জুলাইত শ্ৰীনগৰত ৮৪ বছৰ বয়সত জেহান আব্দুল্লাৰ মৃত্যু হয়।

## ব্যক্তিগত
ভি এছ নাইপলে তেওঁৰ ভ্ৰমণ-কাহিনী *An Area of Darkness* ত আব্দুল্লা পৰিয়ালৰ উৎপত্তিৰ বিষয়ে উল্লেখ কৰিছে। কাশ্মীৰ ভ্ৰমণৰ সময়ত নাইপলে গুলমাৰ্গৰ পাহাৰীয়া ষ্টেচনত মিৰ জান নামৰ এগৰাকী মুছলমান মহিলাৰ প্ৰতি আকৰ্ষিত হোৱা ইউৰোপীয় হোটেল মালিক মাইকেল হেনৰী নেডৌৰ কাহিনী বৰ্ণনা কৰিছে। নেডৌৱে মিৰ জানক বিয়া কৰাবলৈ ইচ্ছা প্ৰকাশ কৰিলে; কিন্তু তাইৰ পিতৃ-মাতৃয়ে বিয়াৰ চৰ্ত হিচাপে তেওঁক ইছলাম ধৰ্ম গ্ৰহণ কৰিবলৈ বাধ্য কৰাইছিল। তেওঁ গ্ৰহণ কৰে আৰু এই মিলনৰ পৰাই আকবৰ জেহানৰ জন্ম হয়, যিয়ে পিছলৈ জম্মু-কাশ্মীৰৰ ৰাজনৈতিক ইতিহাসৰ কেন্দ্ৰীয় ব্যক্তি আৰু ৰাষ্ট্ৰীয় সন্মিলন দলৰ প্ৰতিষ্ঠাপক শ্বেখ মহম্মদ আব্দুল্লাৰ সৈতে বিবাহপাশত আবদ্ধ হয়।

১৯৮২ চনত পিতৃ আব্দুল্লা শ্বেখৰ পিছত জে এণ্ড কেৰ মুখ্যমন্ত্ৰী হিচাপে কাৰ্যনিৰ্বাহ কৰা কাশ্মীৰী ৰাজনীতিবিদ ফাৰুক আব্দুল্লাৰ মাতৃ আৰু ওমৰ আব্দুল্লাৰ আইতাক। 
## তথ্যসূত্ৰ

শ্ৰেণী:ভাৰতীয় ৰাজনীতিবিদ
শ্ৰেণী:লোকসভাৰ সাংসদ
শ্ৰেণী:মৃত ব্যক্তি
শ্ৰেণী:মহিলা ৰাজনীতিবিদ
ৱেই ডিং

**ৱেই ডিং** (Wei Ding) এগৰাকী চীন-আমেৰিকান কম্পিউটাৰ বিজ্ঞানী। তেওঁ বৰ্তমান মেছাচুচেট্‌ছ ব’ষ্টন বিশ্ববিদ্যালয়ত কম্পিউটাৰ বিজ্ঞানৰ পূৰ্ণ অধ্যাপিকা হিচাপে কৰ্মৰত। তেওঁৰ গৱেষণাৰ মূল ক্ষেত্ৰসমূহ হৈছে দত্তাংশ খনন (data mining), যন্ত্ৰ শিক্ষণ (machine learning), বৈশিষ্ট্য নিৰ্বাচন (feature selection) আৰু এই পদ্ধতিসমূহৰ বৈজ্ঞানিক গণনা আৰু ফৰেনছিক্সত প্ৰয়োগ।

## শিক্ষা আৰু কৰ্মজীৱন

ডিংয়ে ১৯৯৩ চনত ছিয়ান জিয়াওতং বিশ্ববিদ্যালয়ৰ পৰা কম্পিউটাৰ বিজ্ঞান আৰু প্ৰয়োগ বিষয়ত স্নাতক ডিগ্ৰী লাভ কৰে। তাৰ পিছত তেওঁ চীনত পাঁচ বছৰ উদ্যোগ ক্ষেত্ৰত কাম কৰে। 

পিছলৈ তেওঁ যুক্তৰাষ্ট্ৰলৈ গৈ জৰ্জ মেছন বিশ্ববিদ্যালয়ত ছফ্টৱেৰ অভিযান্ত্ৰিকীত স্নাতকোত্তৰ অধ্যয়ন আৰম্ভ কৰে আৰু ২০০০ চনত ডিগ্ৰী সম্পূৰ্ণ কৰে। তাৰ পিছত তেওঁ ভাৰ্জিনিয়াস্থ ভেৰিচাইনত ছফ্টৱেৰ অভিযন্তা হিচাপে কৰ্মৰত আছিল। ২০০২ চনত তেওঁ হিউষ্টন বিশ্ববিদ্যালয়–ক্লিয়াৰ লেকত প্ৰবক্তা হিচাপে যোগদান কৰে। একে সময়তে তেওঁ হিউষ্টন বিশ্ববিদ্যালয়ত ডক্টৰেট গৱেষণা আৰম্ভ কৰে আৰু ২০০৮ চনত পিএইচ.ডি. ডিগ্ৰী লাভ কৰে।

২০০৮ চনত তেওঁ মেছাচুচেট্‌ছ ব’ষ্টন বিশ্ববিদ্যালয়ত সহকাৰী অধ্যাপিকা হিচাপে নিযুক্তি লাভ কৰে। ২০১৪ চনত সহযোগী অধ্যাপিকা আৰু ২০১৯ চনত পূৰ্ণ অধ্যাপিকা হিচাপে পদোন্নতি লাভ কৰে। ২০১৯ চনৰ পৰা তেওঁ মেছাচুচেট্‌ছ ব’ষ্টন বিশ্ববিদ্যালয়ৰ পৰা অৱকাশ লৈ যুক্তৰাষ্ট্ৰীয় ৰাষ্ট্ৰীয় বিজ্ঞান প্ৰতিষ্ঠানৰ তথ্য আৰু বুদ্ধিমান প্ৰণালী বিভাগত কাৰ্যসূচী নিৰ্দেশক হিচাপে দায়িত্ব পালন কৰি আছে।

## স্বীকৃতি

ডিং ২০২৩ চনত আইইইই ফেল’ হিচাপে নিৰ্বাচিত হয়। বৈজ্ঞানিক ক্ষেত্ৰসমূহত দত্তাংশ খনন আৰু বৃহৎ দত্তাংশ গৱেষণাত আগবঢ়োৱা অৱদানৰ বাবে তেওঁক এই সন্মান প্ৰদান কৰা হয়।

## তথ্যসূত্ৰ


## বাহ্যিক সংযোগ
* বিশ্ববিদ্যালয়ৰ গৃহপৃষ্ঠা
* ব্যক্তিগত গৃহপৃষ্ঠা

শ্ৰেণী:চীনৰ ব্যক্তি
শ্ৰেণী:মহিলা বিজ্ঞানী
গুৰচৰণ কৌৰ

**গুৰচৰণ কৌৰ কোহলী**, জন্ম: ১৩ ছেপ্টেম্বৰ ১৯৩৭ চন  এগৰাকী ভাৰতীয় ইতিহাসৰ অধ্যাপক আৰু ভাৰতৰ প্ৰধান মন্ত্ৰী হিচাপে কাৰ্যনিৰ্বাহ কৰা লেখক, অৰ্থনীতিবিদ প্ৰাক্তন প্ৰধানমন্ত্ৰী ড° মনমোহন সিঙৰ বিধৱা পত্নী।

## প্ৰাথমিক জীৱন
গুৰচৰণৰ পিতৃৰ নাম চৰ্দাৰ চত্তৰ সিং, যিয়ে বাৰ্মা-অইলৰ অভিযন্তা আছিল আৰু মাতৃৰ নাম আছিল ভাগৱন্তী কৌৰ। গুৰচৰণ কৌৰ ঘৰৰ সাতজন ভাই-ভনীৰ ভিতৰত আছিল কনিষ্ঠ সন্তান। তেওঁৰ ১৯৩৭ চনৰ ১৩ ছেপ্তেম্বৰত চকৱালত জন্ম হৈছিল। তেওঁৰ চাৰিগৰাকী ভগ্নী আৰু দুজন ভাতৃ আছে। তেওঁৰ পূৰ্বপুৰুষৰ গাঁও আছিল ব্ৰিটিছ ভাৰতৰ পঞ্জাৱৰ ঝেলুম জিলাৰ ঢক্কু (বৰ্তমান পাকিস্তানৰ পঞ্জাবত)। 

কৌৰ কীৰ্তন গোৱাৰ গুণৰ বাবে দিল্লীৰ শিখ সম্প্ৰদায়ৰ মাজত পৰিচিত আছিল আৰু জলন্ধৰ ৰেডিঅ'তো তেওঁ অনুষ্ঠান কৰিছে।

## পিছৰ জীৱন
২০০৪ চনত মনমোহন সিং প্ৰধানমন্ত্ৰী হোৱাৰ পিছৰে পৰা ৰাজ্যিক ভ্ৰমণৰ সময়ত তেওঁৰ লগত দেশ-বিদেশৰ বহু ঠাই ভ্ৰমণ কৰিছে। পৰিয়ালটোৱে বহুলাংশে প্ৰচাৰ মাধ্যমৰ পৰা বাহিৰত আছে। তেওঁলোকৰ তিনিগৰাকী কন্যা – উপিন্দৰ, দমন আৰু অমৃত। তেওঁলোক তিনিওৰে সফল অথচ অৰাজনৈতিক কেৰিয়াৰ আছে। উপিন্দৰ কৌৰ অশোক বিশ্ববিদ্যালয়ৰ ইতিহাসৰ অধ্যাপক। তেওঁ ছয়খন গ্ৰন্থ ৰচনা কৰিছে, য'ত আছে প্ৰাচীন দিল্লী (১৯৯৯) আৰু প্ৰাচীন আৰু আৰম্ভণিৰ মধ্যযুগীয় ভাৰতৰ ইতিহাস (২০০৮)। দমন কৌৰ দিল্লীৰ ছেইণ্ট ষ্টিফেনছ কলেজ আৰু গুজৰাটৰ আনন্দৰ ইনষ্টিটিউট অৱ ৰুৰেল মেনেজমেণ্টৰপৰা স্নাতক ডিগ্ৰী লাভ কৰিছে আৰু *দ্য লাষ্ট ফ্ৰণ্টিয়াৰ: পিপল এণ্ড ফৰেষ্টছ ইন মিজোৰাম আৰু নাইন বাই নাইন* উপন্যাসৰ লেখক। অমৃত সিং আমেৰিকান চিভিল লিবাৰ্টিজ ইউনিয়নৰ এগৰাকী ষ্টাফ এটৰ্নী হিচাপে কৰ্মৰত।

## তথ্যসূত্ৰ

শ্ৰেণী:ভাৰতীয় নাৰী
টেৰেছা আলবুকাৰ্ক

**টেৰেছা আলবুকাৰ্ক** (নী ম'ৰায়েছ; ১৯৩০ – জুন ২০১৭) এগৰাকী ভাৰতীয় ইতিহাসবিদ আছিল। তেওঁ গোৱান প্ৰবাসী সমাজ আৰু বোম্বেৰ ঔপনিৱেশিক ইতিহাস বিষয়ত বিশেষজ্ঞতা অৰ্জন কৰিছিল। 

## প্ৰাৰম্ভিক আৰু ব্যক্তিগত জীৱন

টেৰেছা ম'ৰায়েছৰ জন্ম ১৯৩০ চনত পুনে, বোম্বে প্ৰেছিডেন্সীত, এটা প্ৰতিষ্ঠিত গোৱান পৰিয়ালত হৈছিল। তেওঁৰ ভাই আছিল সাংবাদিক ফ্ৰেংক ম'ৰায়েছ।

তেওঁ বোম্বেৰ ছেইণ্ট জেভিয়াৰছ কলেজৰপৰা ইংৰাজী আৰু ফৰাচী বিষয়ত বিএ (সম্মান) ডিগ্ৰী লাভ কৰিছিল, তাৰ পিছত তেওঁ বোম্বে বিশ্ববিদ্যালয়ৰপৰা ইতিহাস বিষয়ত এমএ আৰু পিএইচডি ডিগ্ৰী অৰ্জন কৰে। তেওঁ মেথিউ আলবুকাৰ্কক বিবাহ কৰিছিল।

## কৰ্মজীৱন

আলবুকাৰ্কে প্ৰথমে উচ্চ বিদ্যালয়ত ইংৰাজী আৰু ইতিহাস বিষয়ৰ শিক্ষয়িত্ৰী হিচাপে কৰ্মজীৱন আৰম্ভ কৰে। ইতিহাস পাঠ্যপুথি পৰ্যালোচনা কৰা এখন সমিতিত কিছুসময় কৰ্ম কৰাৰ পাছত তেওঁ ইতিহাস বিষয়ত স্নাতকোত্তৰ অধ্যয়ন আৰম্ভ কৰে। তাৰ পিছত তেওঁ হেৰাছ ইনষ্টিটিউট অৱ ইণ্ডিয়ান হিষ্ট্ৰী এণ্ড কালচাৰত গৱেষক হিচাপে যোগদান কৰে।

ইনষ্টিটিউটৰ সঞ্চালক জন কোৰেইয়া-আফোঁছোৰ উৎসাহত তেওঁ গোৱাৰ ইতিহাস গৱেষণা আৰম্ভ কৰে।

এই গৱেষণাৰপৰা কেইবাখনো গ্ৰন্থ আৰু প্ৰবন্ধ প্ৰকাশ পায়, বিশেষকৈ ‘আঞ্জুনা: প্ৰ'ফাইল অৱ এ ভিলেজ ইন গোৱা’, যি তেওঁৰ স্বামীৰ জন্মস্থান আছিল, লগতে ‘গোৱা: দ্য ৰাচ'ল লেগেচি’, য’ত গোৱাত থকা এটা যেছুইট ছেমিনাৰীৰ চাৰি শবছৰীয়া ইতিহাস আলোচনা কৰা হৈছে।

ঔপনিৱেশিক শিল্প আৰু স্থাপত্য বিষয়ত তেওঁৰ আগ্ৰহৰ ফলস্বৰূপে ‘আণ্ডাৰ দ্য আৰ্কএঞ্জেল’ছ উইংস: ৪০০ ইয়াৰ্ছ অৱ ছেইণ্ট মাইকেল’ছ চাৰ্চ, আঞ্জুনা’ নামৰ গ্ৰন্থ প্ৰকাশ পায়।

হেৰাছ ইনষ্টিটিউটৰ এটা বৃত্তিৰ সহায়ত তেওঁ গোৱান প্ৰবাসী সমাজ অধ্যয়ন কৰে আৰু ‘গোৱানছ ইন কেনিয়া’ নামৰ গ্ৰন্থ প্ৰকাশ কৰে। ১৯৬০ চনৰ আগলৈকে পূব আফ্ৰিকা গোৱান প্ৰব্ৰজনৰ এটা মুখ্য কেন্দ্ৰ আছিল। এই গ্ৰন্থ পিছলৈ গৱেষকসকলৰ বাবে এক গুৰুত্বপূৰ্ণ উৎস হিচাপে পৰিগণিত হয়।

আলবুকাৰ্কে ভাৰতৰ ঔপনিৱেশিক ইতিহাস, বিশেষকৈ পৰ্তুগীজ আৰু ব্ৰিটিছ শাসনৰ সংযোগ বিষয়ত বহুতো গ্ৰন্থ প্ৰকাশ কৰে। ১৮৭৮ চনৰ ব্ৰিটেইন আৰু পৰ্তুগালৰ মাজত হোৱা চুক্তিৰ পিছত গোৱাৰ অৰ্থনীতি ব্ৰিটিছ নিয়ন্ত্ৰণত আহে। সামগ্ৰী ব্ৰিটিছ ভাৰতলৈ প্ৰৱাহিত হৈছিল আৰু পৰ্তুগীজসকলে ৰাজহ ক্ষতি পূৰণ কৰিবলৈ গোৱাত কৰ বৃদ্ধি কৰিছিল। গোৱাক ব্ৰিটিছ ভাৰতৰ সৈতে সংযোগ কৰা নতুন ৰে’লপথে বহু আৰ্থিকভাৱে দুৰ্বল লোকক বোম্বেলৈ প্ৰব্ৰজন কৰিবলৈ সহায় কৰে।

তেওঁৰ ‘গোৱান পায়োনিয়াৰ্ছ ইন বোম্বে’ (২০১১) গ্ৰন্থত ব্ৰিটিছ ভাৰতলৈ অহা গোৱানসকলৰ কাহিনী আলোচনা কৰা হৈছে; আৰু ‘দ্য এংগ্লো-পৰ্তুগীজ ট্ৰিটি অৱ ১৮৭৮: ইটছ ইম্পেক্ট অন দ্য পিপল অৱ গোৱা’ (১৯৯০) প্ৰবন্ধত চুক্তিখনৰ বিস্তৃত সামাজিক প্ৰভাৱ ব্যাখ্যা কৰা হৈছে। 

গোৱানসকলে সংগীতজীৱনকো জনপ্ৰিয় পেছা হিচাপে গ্ৰহণ কৰিছিল, বিশেষকৈ বোম্বেৰ পথবেণ্ড আৰু অ’ৰ্কেষ্ট্ৰাত। আলবুকাৰ্কে উল্লেখ কৰিছিল যে গোৱান সংগীতজ্ঞৰ চাহিদা ইমানেই বেছি আছিল যে ফ্ৰান্সিস্কো মেনেজেছ নামৰ এজন উদ্যোগীয়ে বেকাৰ লোকসকলক শোভাযাত্ৰাত বাদ্যযন্ত্ৰ নাবজাই কেৱল গাল ফুলাই মিছিল কৰিবলৈ নিয়োগ কৰিছিল।

আন এটা জনপ্ৰিয় পেছা আছিল বেকাৰী ব্যৱসায়। ১৯২০ চনৰপৰা বহু গোৱান প্ৰব্ৰজনকাৰী মুম্বাইৰ বান্দ্ৰা অঞ্চলত বাস কৰিবলৈ আৰম্ভ কৰে। ৰুটি বনোৱাৰ দক্ষতাৰ বাবে নগৰৰ আন বাসিন্দাসকলে গোৱানসকলক “পাও” বুলি মাতিছিল, যি পৰ্তুগীজ শব্দ “পাঁও” (ৰুটি)ৰপৰা আহিছে।

তেওঁৰ আন এখন গুৰুত্বপূৰ্ণ গ্ৰন্থ আছিল ‘দ্য ৰোল অৱ খ্ৰীষ্টিয়ানছ ইন দ্য ন্যাশনেল ষ্ট্ৰাগল ফৰ ফ্ৰিডম’ (২০০৬)।

## মৃত্যু

আলবুকাৰ্কে ২০১৭ চনৰ জুন মাহত মুম্বাইত ৮৭ বছৰ বয়সত মৃত্যুবৰণ কৰে।

## গ্ৰন্থসমূহ

### গ্ৰন্থ
*
*
*
*
*
*
*
*
*
*

### প্ৰবন্ধ
*
*
*

*

## তথ্যসূত্ৰ

শ্ৰেণী:ভাৰতৰ ইতিহাসবিদ
ৰামেশ্বৰী নেহৰু

**ৰামেশ্বৰী নেহৰু**, জন্ম: ১০ ডিচেম্বৰ ১৮৮৬ চন – মৃত্যু: ৮ নৱেম্বৰ ১৯৬৬ চন; ভাৰতৰ এগৰাকী সমাজকৰ্মী  আৰু নেত্ৰী আছিল। তেওঁ সমাজৰ দৰিদ্ৰ শ্ৰেণী মানুহ আৰু মহিলাসকলৰ উত্থানৰ বাবে কাম কৰিছিল। তেওঁৰ জন্ম নাম আছিল ৰামেশ্বৰী ৰাইনা।

## কেৰিয়াৰ
তেওঁ ১৯০৯ চনৰপৰা ১৯২৪ চনলৈ মহিলাৰ বাবে প্ৰকাশিত হিন্দী মাহেকীয়া আলোচনী স্ত্ৰী দৰ্পন সম্পাদনা কৰিছিল। তেওঁ সৰ্বভাৰতীয় মহিলা সন্মিলনৰ (AIWC) অন্যতম প্ৰতিষ্ঠাপক সদস্য আছিল আৰু ১৯৪২ চনত তেওঁ ইয়াৰ সভানেত্ৰী নিৰ্বাচিত হয়। তেওঁ কোপেনহেগেনত অনুষ্ঠিত হোৱা বিশ্ব মহিলা কংগ্ৰেছ আৰু কাইৰোত অনুষ্ঠিত হোৱা প্ৰথম আফ্ৰিকান-এছিয়ান মহিলা সন্মিলন (১৯৬১)ত ভাৰতীয় প্ৰতিনিধি দলৰ নেতৃত্ব দিয়ে।

বিশ্ব সংবিধানৰ খচৰা প্ৰস্তুত কৰাৰ বাবে চুক্তি আহ্বান কৰাৰ চুক্তিখনৰ স্বাক্ষৰকাৰীসকলৰ ভিতৰত তেওঁ আছিল এক অন্যতম সদস্য।[4] এই চুক্তিৰ ফলত মানৱ ইতিহাসত প্ৰথমবাৰৰ বাবে, বিশ্ব শান্তিৰ হকে এখন বিশ্ব সংবিধানসভা পৃথিৱীৰ ফেডাৰেচনৰ বাবে সংবিধানৰ খচৰা আৰু গ্ৰহণৰ বাবে আহ্বান জনোৱা হয়।

## ব্যক্তিগত জীৱন
১৯০২ চনত তেওঁ মতিলাল নেহৰুৰ ভতিজা আৰু স্বাধীন ভাৰতৰ প্ৰথম প্ৰধানমন্ত্ৰী জৱাহৰলাল নেহৰুৰ ভাগিনীয়েক ব্ৰিজলাল নেহৰুৰ সৈতে বিবাহপাশত আবদ্ধ হয়। তেওঁৰ পুত্ৰ ব্ৰজ কুমাৰ নেহৰু ভাৰতীয় চৰকাৰী কৰ্মচাৰী আছিল আৰু তেওঁ কেইবাখনো ৰাজ্যৰ ৰাজ্যপাল হিচাপে কাৰ্যনিৰ্বাহ কৰিছিল। 

## বঁটা আৰু সন্মান
ৰামেশ্বৰী নেহৰুক তেওঁৰ সামাজিক কামৰ বাবে ভাৰত চৰকাৰে ১৯৫৫ চনত ভাৰতৰ সৰ্বোচ্চ অসমাৰিক সন্মান পদ্মভূষণ বঁটা প্ৰদান কৰে, আৰু ১৯৬১ চনত তেওঁ লেনিন শান্তি বঁটা লাভ কৰে। ১৯৮৭ চনত তেওঁৰ স্মৃতিত ভাৰতৰ ডাকসেৱা বিভাগে তেওঁৰ চিত্ৰ সম্বলিত ডাক টিকট প্ৰৱৰ্তন কৰে।
## অধিক পঢ়ক
* 
* «View of I primi passi del femminismo indiano: Rameshwari e Uma Nehru nell'India di inizio Novecento | Storia delle Donne», 10 luglio 2020. https://oaj.fupress.net/index.php/sdd/article/view/2520/2520.
## তথ্যসূত্ৰ

শ্ৰেণী:সমাজকৰ্মী
শ্ৰেণী:মৃত ব্যক্তি
শ্ৰেণী:ভাৰতীয় নাৰী
গায়ত্ৰী দেৱী (ৰাজনীতিবিদ)

**গায়ত্ৰী দেৱী**, জন্ম:৫ ডিচেম্বৰ ১৯০৫ চন আৰু মৃত্যু: ১০ মে’ ২০০২ চন, এগৰাকী ভাৰতীয় ৰাজনীতিবিদ আছিল। 
ভাৰতৰ প্ৰধানমন্ত্ৰী চৰণ সিঙৰ পত্নী আছিল। উত্তৰ প্ৰদেশৰ কৈৰানাৰ পৰা সংসদৰ নিম্ন সদন, সপ্তম লোকসভালৈ নিৰ্বাচিত হয়। একেদৰে উত্তৰ প্ৰদেশৰ বিধানসভালৈও নিৰ্বাচিত হৈছিল। তেওঁ মথুৰাৰ প্ৰথম আৰু একমাত্ৰ মহিলা বিধায়িকা আছিল।

## প্ৰাথমিক জীৱন
তেওঁ ১৯০৫ চনৰ ৫ ডিচেম্বৰত ভাৰতৰ হাৰিয়ানা ৰাজ্যৰ ছোনিপাত জিলাৰ গড়ী কুণ্ডল গাঁৱত জন্মগ্ৰহণ কৰে। 

## কেৰিয়াৰ
### উত্তৰ প্ৰদেশ বিধানসভা
১৯৬৯ চনত মথুৰা জিলাৰ ভাৰতীয় ক্ৰান্তি দলৰ যুদ্ধংদেহী ৰাজনৈতিক দলসমূহে ইজনে সিজনৰ প্ৰাৰ্থিত্বৰ ওপৰত একমত হ’ব নোৱাৰাৰ বাবেই গায়ত্ৰী দেৱীয়ে তেওঁৰ অনিচ্ছাকৃত ৰাজনৈতিক যাত্ৰা আৰম্ভ কৰিছিল। ১৯৬৯ চনত ভাৰতীয় ক্ৰান্তি দলৰ বেনাৰত প্ৰথম কাৰ্যকালৰ বাবে ইগলাছ সমষ্টিৰপৰা উত্তৰ প্ৰদেশ বিধানসভালৈ নিৰ্বাচিত হয়। ইয়াৰ পিছত ১৯৭৪ চনত মথুৰা জিলাৰ গকুল বিধানসভাৰপৰাও দ্বিতীয়বাৰৰ বাবে জয়ী হয়। চৰণ সিঙৰ নেতৃত্বত ভাৰতীয় ক্ৰান্তি দলৰ বেনাৰত এই দুয়োখন বিধানসভালৈ নিৰ্বাচিত হৈছিল।  আজিলৈকে তেওঁ মথুৰাৰপৰা বিধানসভালৈ নিৰ্বাচিত হোৱা প্ৰথম মহিলা হিচাপে পৰিগণিত হৈছে।

### সাংসদ, লোকসভা
ৰাজ্যিক বিধানসভাত কাৰ্যকালৰ পিছত তেওঁ ৰাষ্ট্ৰীয় ৰাজনীতিলৈ পৰিৱৰ্তিত হয়। উত্তৰ প্ৰদেশৰ কৈৰানা সমষ্টিৰপৰা জনতা পাৰ্টি (চেকুলাৰ)ৰ সদস্য হিচাপে সপ্তম লোকসভালৈ সংসদ সদস্য হিচাপে নিৰ্বাচিত হয়। ১৯৮০ চনৰ ১৮ জানুৱাৰীৰপৰা ১৯৮৪ চনৰ ৩১ ডিচেম্বৰলৈকে তেওঁ সাংসদ হিচাপে কাৰ্যনিৰ্বাহ কৰিছিল।

## ব্যক্তিগত জীৱন
১৯২৫ চনৰ ৫ জুনত ভাৰতৰ ৫ম প্ৰধানমন্ত্ৰী চৌধুৰী চৰণ সিঙৰ সৈতে তেওঁৰ বিবাহ হয়। বিশিষ্ট ৰাজনীতিবিদ আৰু লগতে প্ৰাক্তন কেন্দ্ৰীয় কেবিনেট মন্ত্ৰী অজিত সিংকে ধৰি এই দম্পতীৰ ছটা সন্তান আছিল। 

## মৃত্যু
দীৰ্ঘদিন ধৰি অসুস্থ হৈ থকাৰ পিছত ২০০২ চনৰ ১০ মে'ত ৯৬ বছৰ বয়সত তেওঁৰ মৃত্যু হয়।

## বাহ্যিক সংযোগ

* Gayatri Devi - Charan Singh Archives 
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:মৃত ব্যক্তি
কৃষ্ণা নেহৰু

**কৃষ্ণা নেহৰু হুথিছিং** (২ নৱেম্বৰ ১৯০৭ – ৯ নৱেম্বৰ ১৯৬৭) এগৰাকী ভাৰতীয় লেখক, জৱাহৰলাল নেহৰু আৰু বিজয়লক্ষ্মী পণ্ডিতৰ কনিষ্ঠা ভগ্নী আৰু নেহৰু-গান্ধী পৰিয়ালৰ অংশ। 

## জীৱনী
কৃষ্ণা নেহৰু হিচাপে হুথিছিঙৰ  জন্ম হৈছিল এলাহাবাদৰ মিৰগঞ্জত, ভাৰতীয় স্বাধীনতা কৰ্মী তথা ভাৰতীয় জাতীয় কংগ্ৰেছৰ নেতা মতিলাল নেহৰু আৰু স্বৰূপ ৰাণী নেহেৰুৰ ঘৰত। হুথিছিঙৰ জৈন মন্দিৰ নিৰ্মাণ কৰা আহমেদাবাদৰ জৈন পৰিয়ালৰ অন্তৰ্গত গুণোত্তম (ৰাজা) হুথিছিঙৰ সৈতে তেওঁৰ বিবাহ হয়। তাৰ পিছৰ পৰাই তেওঁ কৃষ্ণা হুথিছিং নামে পৰিচিত হয়। ১৯৫০ চনৰ শেষৰফালে তেওঁ নেহৰুৰ সমালোচক হৈ পৰে আৰু ১৯৫৯ চনত প্ৰাক্তন গৱৰ্ণৰ জেনেৰেল চি ৰাজগোপালাচাৰীক সমৰ্থন কৰি স্বতন্ত্ৰ পাৰ্টি নামেৰে জনাজাত এটা ৰক্ষণশীল বজাৰ উদাৰ ৰাজনৈতিক দল গঠন কৰে।

হুথিছিং আৰু তেওঁৰ স্বামীয়ে ভাৰতৰ স্বাধীনতাৰ বাবে যুঁজিছিল আৰু বহু সময় জেলত কটায়। ৰাজাৰ জেলৰ সময়সীমা আছিল যেতিয়া তেওঁলোকে নিজৰ দুটা কণমানি পুত্ৰ হৰ্ষ হুথিছিং আৰু অজিত হুথিছিঙক ডাঙৰ-দীঘল কৰিব লগা হৈছিল।

১৯৫০ চনত হুথিছিং পৰিয়ালে বক্তৃতা দিয়াৰ বাবে আমেৰিকা ভ্ৰমণ কৰে। ১৯৫৮ চনৰ মে’ মাহৰ শেষৰফালে কৃষ্ণই ইজৰাইলত তিনিদিন কটায়। তেওঁৰ আতিথ্যদাতা আছিল য়িগাল এলন, যিয়ে এবছৰৰ পূৰ্বে দুয়োখন ৰাষ্ট্ৰৰ মাজত প্ৰত্যক্ষ কূটনৈতিক সম্পৰ্ক এৰাই চলিবলৈ তেতিয়াৰ ভাৰত চৰকাৰৰ নীতিক আওকাণ কৰাৰ আহিলা হিচাপে ‘দ্য ইজৰাইল-ইণ্ডিয়া ফ্ৰেণ্ডশ্বিপ লীগ’ প্ৰতিষ্ঠা কৰিছিল। 

হুথিছিঙে তেওঁৰ জীৱনৰ লগতে তেওঁৰ ভাতৃ জৱাহৰলাল আৰু তেওঁৰ ভতিজী ইন্দিৰা গান্ধীৰ জীৱনৰ নথিভুক্ত কৰি ইতিহাসক ব্যক্তিগত উপাখ্যানৰ সৈতে জড়িত কৰা ধাৰাবাহিক গ্ৰন্থত লিখিছিল, য’ত *উই নেহৰুছ, উইথ ন’ ৰিগ্ৰেটছ- এন অটোবায়’গ্ৰাফী*, আৰু *ডিয়াৰ টু বিহ’ল্ড এন ইনটিমেট প’ৰ্ট্ৰেইট অৱ ইন্দিৰা গান্ধী* আদি ব্যক্তিগত কাহিনীৰ সৈতে জড়িত। 

হুথিছিঙৰ স্বামী ৰাজায়ো কিতাপ লিখিছিল: দ্য গ্ৰেট পিছ: এন এছিয়ানছ কেণ্ডিড ৰিপৰ্ট অন ৰেড চাইনা (১৯৫৩), উইণ্ডো অন চাইনা (১৯৫৩), আৰু তিব্বত স্বাধীনতাৰ বাবে যুঁজ : ১৯৫৯ চনৰ মাৰ্চ মাহৰ বিদ্ৰোহৰ কাহিনী (১৯৬০)। 

হুথিছিং ‘ভইচ অৱ আমেৰিকা’ৰ সৈতে জড়িত আছিল আৰু কেইবাটাও বক্তৃতা দিছিল। ১৯৬৭ চনত লণ্ডনত তেওঁৰ মৃত্যু হয়।
## তথ্যসূত্ৰ

শ্ৰেণী:মৃত ব্যক্তি
শ্ৰেণী:ভাৰতীয় নাৰী
শ্ৰেণী:লেখিকা
এমা মায়াৰ্ছ

**এমা এলিজাবেথ মায়াৰ্ছ** (ইংৰাজী: এমা এলিজাবেথ মায়াৰ্ছ; জন্ম: ২ এপ্ৰিল, ২০০২) এগৰাকী আমেৰিকান অভিনেত্ৰী। নেটফ্লিক্সৰ ধাৰাবাহিক *ৱেডনেছডে* (২০২২–বৰ্তমান)ত এনাইড চিনক্লেয়াৰৰ চৰিত্ৰত অভিনয় কৰাৰ বাবে তেওঁ বিশেষভাৱে পৰিচিত। তাৰ পিছত তেওঁ টেলিভিছন ধাৰাবাহিক *এ গুড গাৰ্লছ গাইড টু মাৰ্ডাৰ* (২০২৪)ত অভিনয় কৰে, লগতে *ফেমিলি চুইচ* (২০২৩) আৰু *এ মাইনক্ৰাফ্ট মুভি* (২০২৫) ছবিত অভিনয় কৰে। পিছৰখন ছবিৰ বাবে তেওঁ নিক'ল'ডিয়ান কিডছ চয়ছ বঁটা লাভ কৰে। ২০২৬ চনত তেওঁ *ফৰ্বছ ৩০ আণ্ডাৰ ৩০* তালিকাত স্থান লাভ কৰে।

## প্ৰাথমিক জীৱন

এমা এলিজাবেথ মায়াৰ্ছৰ জন্ম হৈছিল ২০০২ চনৰ ২ এপ্ৰিলত ফ্ল'ৰিডাৰ অৰলেণ্ডোত। দুজন উকীলৰ সন্তান, তেওঁ চাৰিগৰাকী ভগ্নীৰ ভিতৰত দ্বিতীয়গৰাকী; আটাইকেইগৰাকী ভগ্নীয়েই হোমস্কুল সমবায়ত অধ্যয়ন কৰিছিল। প্ৰথম অৱস্থাত নৃত্যশিল্পী হ’ব বিচৰা এমাই ডাঙৰ ভনীয়েকৰ সৈতে অডিচনলৈ যোৱাৰ পাছত ৫ বছৰ বয়সত অভিনয়ৰ প্ৰতি আগ্ৰহ প্ৰকাশ কৰে। নিজকে অন্তৰ্মুখী বুলি বৰ্ণনা কৰা এমাই কৈছে যে হোমস্কুলৰ পৰিৱেশত সম্প্ৰদায়ৰ অনুভূতি বিচাৰি পোৱাটো কঠিন আছিল; কিন্তু নৃত্য আৰু স্থানীয় নাট্য আদি পাঠ্যক্ৰমৰ বাহিৰৰ কাৰ্যকলাপত জড়িত হোৱাত এই অনুভূতি লাঘৱ হৈছিল। ১২ বছৰ বয়সত তেওঁ অভিনয়ৰপৰা বিৰতি লয় আৰু প্ৰতিযোগিতামূলক নৃত্যৰ প্ৰতি মনোযোগ দিয়ে। ১৬ বছৰ বয়সত তেওঁ পৰিয়ালসহ জৰ্জিয়াৰ আটলাণ্টালৈ স্থানান্তৰিত হয়, য’ত তেওঁ অভিনয়ক অধিক গুৰুত্বসহকাৰে অনুসৰণ কৰিবলৈ আৰম্ভ কৰে।

যৌৱনত মায়াৰ্ছ ইমো আৰু বিকল্প ৰক সংগীতৰ অনুৰাগী হৈ উঠে; তেওঁ টুৱেণ্টি ৱান পাইলটছ, পেনিক! এট দ্য ডিস্কো, আৰু ফল আউট বয় আদি বেণ্ডৰ লগতে ইউটিউব সৃষ্টিকৰ্তা ডেন আৰু ফিলৰো অনুৰাগী আছিল। তেওঁ ষ্টাৰ ৱাৰ্ছ আৰু দ্য লৰ্ড অৱ দ্য ৰিংছ চলচ্চিত্ৰ শৃংখলাৰ অনলাইন অনুৰাগী গোটৰো অংশ আছিল; এই দুয়োটাই তেওঁৰ ফেণ্টাছি ধাৰাৰ প্ৰতি আগ্ৰহ অনুপ্ৰাণিত কৰিছিল।

## অন্যান্য উদ্যোগ

মায়াৰ্ছে ফেশ্বন হাউচ কোচ আৰু কেলভিন ক্লেইন, লগতে প্ৰযুক্তি কোম্পানী চেমচাঙৰ দৰে ব্ৰেণ্ডৰ সৈতে অংশীদাৰিত্ব কৰিছে। ২০২৩ চনৰ গিভিং টিউজডেৰ বাবে তেওঁ আমেৰিকাৰ খুচুৰা বিক্ৰেতা ক্লেয়াৰ'ছৰ সৈতে অংশীদাৰিত্ব কৰিছিল, অলাভজনক চিকিৎসা নিগম ছেইণ্ট জুড শিশু গৱেষণা হাস্পতালৰ সমৰ্থনত।

## ব্যক্তিগত জীৱন

মায়াৰ্ছ খ্ৰীষ্টান পৰিয়ালত ডাঙৰ-দীঘল হৈছিল, কিন্তু পিছলৈহে তেওঁ সক্ৰিয়ভাৱে ধৰ্ম পালন কৰিবলৈ আৰম্ভ কৰে, যেতিয়া তেওঁ নিজৰ ভাষাত ক’লে যে জীৱনৰ সঁচাকৈয়ে প্ৰত্যাহ্বানজনক এটা সময়ত তেওঁ ঈশ্বৰক বিচাৰি পাইছিল।

## তথ্যসূত্ৰ

## বাহ্যিক সংযোগ
* 
* 

শ্ৰেণী:আমেৰিকান অভিনয় শিল্পী
কাইলি জেনাৰ

**কাইলি ক্ৰিষ্টেন জেনাৰ** (জন্ম ১০ আগষ্ট, ১৯৯৭) এগৰাকী আমেৰিকান মিডিয়া ব্যক্তিত্ব, ছ'চিয়েলাইট আৰু ব্যৱসায়ী। তেওঁ ২০০৭ চনৰপৰা ২০২১ চনলৈ বাস্তৱধৰ্মী টেলিভিছন ধাৰাবাহিক *কিপিং আপ উইথ দ্য কাৰ্ডাশিয়ান্স*ত অভিনয় কৰিছিল আৰু ২০২২ চনৰপৰা *দ্য কাৰ্ডাশিয়ান্স*ত অভিনয় কৰি আহিছে। তেওঁ সৌন্দৰ্য্য প্ৰসাধন কোম্পানী *কাইলি কছমেটিক্স*ৰ প্ৰতিষ্ঠাতা আৰু গৰাকী। বৰ্তমান তেওঁ ইনষ্টাগ্ৰামত পঞ্চম সৰ্বাধিক অনুসৰণকাৰী ব্যক্তি হিচাপে পৰিগণিত। 

২০১২ চনত ১৪ বছৰ বয়সত জেনাৰে নিজৰ ভনী কেণ্ডাল জেনাৰৰ সৈতে প্যাকসান ব্ৰেণ্ডৰ সৈতে সহযোগিতা কৰি “কেণ্ডাল এণ্ড কাইলি” নামৰ বস্ত্ৰ শাৰী উন্মোচন কৰে। ২০১৫ চনত তেওঁ “কাইলি লিপ কিটছ” নামৰ নিজৰ সৌন্দৰ্য্য সামগ্ৰী শাৰী আৰম্ভ কৰে, যাক পাছত ২০১৬ চনত *কাইলি কছমেটিক্স* নামেৰে পুনৰ নামকৰণ কৰা হয়।

২০১৪ আৰু ২০১৫ চনত *টাইম* আলোচনীয়ে জেনাৰ ভনীদ্বয়ক বিশ্বৰ আটাইতকৈ প্ৰভাৱশালী কিশোৰ-কিশোৰীসকলৰ তালিকাত অন্তৰ্ভুক্ত কৰে। 

২০১৭ চনত তেওঁ *ফৰ্বছ* চেলিব্ৰিটি ১০০ তালিকাত স্থান লাভ কৰে, যাৰ জৰিয়তে তেওঁ তালিকাভুক্ত হোৱা আটাইতকৈ কমবয়সীয়া ব্যক্তি হয়। সেই বছৰতে তেওঁ নিজৰ স্পিন-অফ ধাৰাবাহিক *লাইফ অফ কাইলি* আৰম্ভ কৰে।

২০১৯ চনত *ফৰ্বছ*য়ে তেওঁৰ সম্পত্তিৰ মূল্য ১ বিলিয়ন ডলাৰ বুলি অনুমান কৰি তেওঁক বিশ্বৰ আটাইতকৈ কনিষ্ঠ “স্ব-নিৰ্মিত” বিলিয়নিয়াৰ আখ্যা দিছিল। কিন্তু পাছত এই দাবী ভুল বুলি প্ৰমাণিত হয় আৰু ২০২০ চনত *ফৰ্বছ*য়ে প্ৰকাশ কৰে যে তেওঁৰ দলীয়ে ভুৱা কৰ নথি প্ৰস্তুত কৰিছিল।

## প্ৰাৰম্ভিক জীৱন
কাইলি ক্ৰিষ্টেন জেনাৰ ১৯৯৭ চনৰ ১০ আগষ্ট তাৰিখে কেলিফৰ্ণিয়াৰ লছ এঞ্জেলিছত জন্মগ্ৰহণ কৰে। তেওঁ ১৯৭৬ চনৰ অলিম্পিক ডেকাথলিট চেম্পিয়ন  কেটলিন জেনাৰ (তেতিয়া ব্ৰুচ জেনাৰ নামে পৰিচিত) আৰু টেলিভিছন ব্যক্তিত্ব তথা ব্যৱসায়ী ক্ৰিছ জেনাৰৰ কনিষ্ঠ কন্যা।

জেনাৰৰ এগৰাকী জ্যেষ্ঠ ভনী কেণ্ডাল আৰু আঠগৰাকী জ্যেষ্ঠ সৎ-ভাই-ভনী আছে। কেটলিনৰ পৰিয়ালৰফালৰপৰা তেওঁৰ তিনিজন জ্যেষ্ঠ সৎ-ভাই—বাৰ্ট, ব্ৰেণ্ডন আৰু ব্ৰোডি—আৰু এগৰাকী জ্যেষ্ঠ সৎ-ভনী কেছান্দ্ৰা মেৰিনো আছে। ক্ৰিছৰ পৰিয়ালৰফালৰপৰা তেওঁৰ তিনিগৰাকী জ্যেষ্ঠ সৎ-ভনী—কৰ্টনি, কিম আৰু খ্লোয়ে—আৰু এগৰাকী জ্যেষ্ঠ সৎ-ভাই ৰব আছে। তেওঁৰ পিতৃ-মাতৃয়ে ২০১৫ চনত বিবাহবিচ্ছেদ কৰে, যিটো তেওঁৰ পিতৃৰ লৈঙ্গিক পৰিৱৰ্তনৰ পূৰ্বে সংঘটিত হৈছিল।

জেনাৰে ছিয়েৰা ক্যানিয়ন স্কুলত অধ্যয়ন কৰিছিল, য'ত তেওঁ চিয়াৰলিডিং দলৰ সদস্যা আছিল। তেওঁ বিদ্যালয়ত অধ্যয়নকালত নাটকত অভিনয় কৰা বুলি দাবী কৰে, লগতে সামুদায়িক নাটকতো অংশগ্ৰহণ কৰিছিল। ২০১২ চনত তেওঁ ঘৰতে শিক্ষালাভ (হোমস্কুলিং) আৰম্ভ কৰে আৰু ঘৰভিত্তিক শিক্ষা কাৰ্যসূচীত নামভৰ্তি কৰে। ২০১৫ চনৰ জুলাই মাহত তেওঁ অ'জাই, কেলিফৰ্ণিয়াৰ লৰেল স্প্ৰিংছ স্কুলৰপৰা হাই স্কুল ডিপ্ল'মা লাভ কৰি স্নাতক সম্পন্ন কৰে।

## টোকা

## তথ্যসূত্ৰ

## বাহ্যিক সংযোগ
* 
* 
* 
* 
* 
* 

শ্ৰেণী:আমেৰিকান অভিনয় শিল্পী
বেলা থৰ্ণ

**এনাবেলা এভাৰী থৰ্ণ** (জন্ম: ৮ অক্টোবৰ, ১৯৯৭) এগৰাকী আমেৰিকান অভিনেত্ৰী, গায়িকা আৰু লেখিকা। তেওঁ প্ৰথমে *ডাৰ্টি চেক্সি মানি* (২০০৭–২০০৮) ধাৰাবাহিকত মাৰ্গ’ ডাৰ্লিঙৰ চৰিত্ৰত আৰু নাটক ধাৰাবাহিক *মাই অ’ন ৱৰ্ষ্ট এনিমি* (২০০৯)ত ৰুথী স্পাইভেৰ চৰিত্ৰত অভিনয় কৰি স্বীকৃতি লাভ কৰে; পাছৰ ধাৰাবাহিকটোৰ বাবে তেওঁ *ইয়ং আৰ্টিষ্ট এৱাৰ্ড* লাভ কৰে। 

ডিজনী চেনেলৰ ধাৰাবাহিক *শ্বেক ইট আপ* (২০১০–২০১৩)ত চেচি জোনছৰ চৰিত্ৰত অভিনয় কৰি থৰ্ণে বিশেষ জনপ্ৰিয়তা লাভ কৰে, যাৰ বাবে তেওঁ ইমেজেন এৱাৰ্ড লাভ কৰাৰ উপৰি কেইবাটাও বঁটা আৰু মনোনয়ন লাভ কৰে।

তাৰ পিছত থৰ্ণে *ব্লেণ্ডেড* (২০১৪), *এলভিন এণ্ড দ্য চিপমাংকছ: দ্য ৰোড চিপ* (২০১৫), আৰু *দ্য বেবীচিটাৰ* চলচ্চিত্ৰ ধাৰাবাহিক (২০১৭–২০২০) আদি বহুতো ছবিত অভিনয় কৰে। *দ্য ডাফ* (২০১৫), *এমিটিভিল: দ্য আওয়েকেনিং* (২০১৭), আৰু *ইনফেমাছ* (২০২০) ছবিত অভিনয় কৰি তেওঁ সমালোচকৰ প্ৰশংসা লাভ কৰে। তেওঁ নাটক ধাৰাবাহিক *ফেমাছ ইন লাভ* (২০১৭–২০১৮)তো মুখ্য ভূমিকাত অভিনয় কৰে, যাৰ বাবে তেওঁ *টিন চয়ছ এৱাৰ্ড*ৰপৰা মনোনয়ন লাভ কৰে। 

অভিনয়ৰ উপৰি থৰ্ণে সংগীত ক্ষেত্ৰতো আগবাঢ়ে। ২০১১ চনত তেওঁ নিজৰ প্ৰথম একক গীত “ৱাচ মি” মুকলি কৰে, যিয়ে ইউ এছ *বিলবোৰ্ড* হট ১০০ তালিকাত ৮৬ নম্বৰ স্থান দখল কৰে। তাৰ পিছত তেওঁ ২০১২ চনত ইপি *মেড ইন জাপান* আৰু ২০১৪ চনত ইপি *জাৰ্চি* মুকলি কৰে। 

২০১৯ চনত তেওঁ পৰিচালনাৰ ক্ষেত্ৰত আত্মপ্ৰকাশ কৰি প্ৰাপ্তবয়স্ক চলচ্চিত্ৰ *হাৰ এণ্ড হিম* পৰিচালনা কৰে, যিয়ে ইতিবাচক সমালোচনা লাভ কৰাৰ লগতে *পৰ্ণহাব ভিজনাৰী এৱাৰ্ড* লাভ কৰে। 

## প্ৰাৰম্ভিক জীৱন
এনাবেলা এভাৰী থৰ্ণ পেমব্ৰুক পাইনছ, ফ্ল'ৰিডাত ১৯৯৭ চনৰ ৮ অক্টোবৰ তাৰিখে জন্মগ্ৰহণ কৰে। তেওঁ তামাৰা থৰ্ণ আৰু ডিলান্সি ৰেইনাল্ডো “ৰে” থৰ্ণৰ কন্যা। তেওঁৰ তিনিজন সহোদৰ আছে, যিসকলো অভিনেতা। তেওঁৰ পিতৃ কিউবান বংশোদ্ভূত আছিল। 

২০০৭ চনৰ এপ্ৰিল মাহত তেওঁৰ পিতৃৰ এটা যান-বাহন দুৰ্ঘটনাত মৃত্যু হয়। তেওঁ কৈছে যে মাতৃয়ে চাৰিটা সন্তানক লালন-পালন কৰিছিল আৰু তেওঁলোকে আৰ্থিক সংকটৰ মাজেৰে পাৰ হৈছিল; পৰিয়ালক সহায় কৰিবলৈয়ে তেওঁ শিশুকালতেই অভিনয় আৰম্ভ কৰিছিল।

২০১৭ চনত থৰ্ণে প্ৰকাশ কৰে যে তেওঁ সৰুতে ডিছলেক্সিয়াত আক্ৰান্ত হৈছিল আৰু ইয়াৰ বাবে তেওঁ বিদ্যালয়ত হেনস্থা ভোগ কৰিছিল। প্ৰথম শ্ৰেণীত পঢ়ি থকাৰ সময়তে তেওঁ ডিছলেক্সিয়া ৰোগ নিৰ্ণয় কৰা হৈছিল। পিছত তেওঁ ঘৰতে শিক্ষালাভ কৰে আৰু অধ্যয়নত উন্নতি লাভ কৰে। 

২০১৮ চনৰ জানুৱাৰী মাহত থৰ্ণে ইনষ্টাগ্ৰামত লিখে যে তেওঁ শৈশৱত শাৰীৰিক আৰু যৌন নিৰ্যাতনৰ সন্মুখীন হৈছিল। ২০১৯ চনত তেওঁ এবিচি নিউজক জনায় যে এই নিৰ্যাতন ছয় বছৰ বয়সৰপৰাই আৰম্ভ হৈছিল।

## তথ্যসূত্ৰ
 

## বাহ্যিক সংযোগ

* 
* 

শ্ৰেণী:আমেৰিকান অভিনয় শিল্পী
শ্ৰেণী:আমেৰিকান কণ্ঠশিল্পী
ল'ৰা কেৰলিন বেটছ

**ল’ৰা কেৰলিন বেটছ** BEM FRSL ( ) এগৰাকী ইংৰাজী নাৰীবাদী লেখিকা। ২০১২ চনৰ এপ্ৰিল মাহত তেওঁ ''এভ্ৰিডে চেক্সিজম প্ৰজেক্ট'' ৱেবছাইট প্ৰতিষ্ঠা কৰে। ২০১৪ চনত তেওঁৰ প্ৰথমখন গ্ৰন্থ এভ্ৰিডে চেক্সিজম প্ৰকাশ পায়।

## প্ৰাৰম্ভিক জীৱন আৰু শিক্ষা
বেটছৰ মাতৃ হৈছে ফৰাচী ভাষাৰ শিক্ষয়িত্ৰী ডায়েন এলিজাবেথ বেটছ আৰু পিতৃ এজন চিকিৎসক নাম এড্ৰিয়ান কিথ বেটছ।  লণ্ডন বৰো অৱ হেকনি আৰু টাউণ্টনত ডাঙৰ-দীঘল হোৱা বেটছৰ এগৰাকী ডাঙৰ ভনীয়েক আৰু এজন সৰু ভাই আছে। বেটছৰ বিশ বছৰ বয়ষত তেওঁৰ পিতৃ-মাতৃৰ বিবাহ বিচ্ছেদ হৈছিল। বেটছে টাউণ্টনৰ কিংছ কলেজত ব্যক্তিগতভাৱে শিক্ষা গ্ৰহণ কৰিছিল। আৰু তাৰ পিছত কেম্ব্ৰিজ বিশ্ববিদ্যালয়ত ইংৰাজী সাহিত্য অধ্যয়ন কৰে য’ত তেওঁ কেম্ব্ৰিজৰ ছেইণ্ট জনছ কলেজৰ স্নাতক ছাত্ৰী আছিল আৰু ২০০৭ চনত স্নাতক ডিগ্ৰী লাভ কৰে।
## কেৰিয়াৰ
স্নাতক ডিগ্ৰী লাভ কৰাৰ পিছত বেটছে প্ৰায় আঢ়ৈবছৰ কেম্ব্ৰিজত মনোবিজ্ঞানী চুজান কুইলিয়ামৰ গৱেষক হিচাপে কাম কৰিছিল। চুজান কুইলিয়ামে *দ্য জয় অৱ চেক্স*ৰ এটা আপডেট সংস্কৰণৰ কাম কৰি আছিল। তাৰ পাছত বেট্‌ছ এগৰাকী অভিনেত্ৰী আৰু নেনী (শিশু যত্নকাৰী) হিচাপে কাম কৰিছিল। এই সময়ছোৱাত তেওঁ কৈছিল যে অডিচনৰ সময়ত তেওঁ লিংগভিত্তিক বৈষম্যৰ সন্মুখীন হৈছিল। লগতে তেওঁ লক্ষ্য কৰিছিল যে যিসকল সৰু ছোৱালীক তেওঁ যত্ন লৈছিল, সিহঁত ইতিমধ্যে নিজৰ শাৰীৰিক চেহেৰা বিষয়ে অত্যাধিক মনোযোগ দিছিল আৰু ব্যস্ত হৈ পৰা দেখিছিল।

## এভ্ৰিডে চেক্সিজম প্ৰজেক্ট
২০১২ চনত প্ৰতিষ্ঠা কৰা হৈছিল এভ্ৰিডে চেক্সিজম প্ৰজেক্ট ৱেবছাইট। ৱেবছাইটটোৰ তৃতীয় বৰ্ষপূর্তিৰ সময়ছোৱাত, অৰ্থাৎ ২০১৫ চনৰ এপ্ৰিল মাহত, এভ্ৰিডে চেক্সিজমত ১,০০,০০০ টা প্ৰৱেশ সম্পূৰ্ণ হৈছিল। বেট্‌ছয়ে কৈছে যে তেওঁ অনলাইন মাধ্যমত অপব্যৱহাৰৰ সন্মুখীন হৈছে। ২০২০ চনত তেওঁৰ গ্ৰন্থ *মেন হু হেট উইমেন* প্ৰকাশৰ পিছত তেওঁ জনায় যে কিছুমানে তেওঁক লক্ষ্য কৰি ডীপফেক অশ্লীল ছবি প্ৰেৰণ কৰিছিল। বেট্‌ছৰ প্ৰথম গ্ৰন্থ এভ্ৰিডে চেক্সিজম, যিটো এই প্ৰকল্পটোৰ ওপৰত ভিত্তি কৰি লিখা হৈছিল, ২০১৪ চনত চাইমন এণ্ড শ্বুষ্টাৰৰৰ লণ্ডন শাখাই প্ৰকাশ কৰিছিল।

এভ্ৰিডে চেক্সিজমৰ পিছত বেটছে যৌনতাবাদৰ বিষয়ে আৰু কেইবাখনো গ্ৰন্থ প্ৰকাশ কৰে। বেটছ দ্য গাৰ্ডিয়ান, দ্য ইণ্ডিপেণ্ডেণ্ট দ্য ফাইনেন্সিয়েল টাইমছ আৰু অন্যান্য সংবাদমাধ্যমত নিয়মীয়াকৈ লিখে।। নিউয়ৰ্কস্থিত উইমেন আণ্ডাৰ ছিজ প্ৰজেক্টততো অৱদান আগবঢ়ায় আহিছে।

## সন্মান আৰু বঁটা
*২০১৩: ২০১৩ চনত কচমোপলিটান আলোচনীৰ আলটিমেট নিউ ফেমিনিষ্ট বঁটা।
*২০১৪: বিবিচিৰ ১০০ গৰাকী মহিলা।
*২০১৫: লিংগ সমতাৰ সেৱাৰ বাবে ২০১৫ চনৰ জন্মদিনৰ সন্মানত ব্ৰিটিছ এম্পায়াৰ মেডেল (BEM) লাভ কৰা হয়।
*২০১৮: ৰয়েল ছ'চাইটি অৱ লিটাৰেচাৰ (FRSL)ৰ "৪০ বছৰৰ তলৰ ৪০" পদক্ষেপত ফেলো নিৰ্বাচিত হয়।
*২০২০: কেম্ব্ৰিজৰ ছেইণ্ট জন কলেজৰ সন্মানীয় ফেলো।

## ব্যক্তিগত জীৱন
২০১৪ চনত বেটছে নিক টেইলৰৰ সৈতে বিবাহপাশত আবদ্ধ হয়।

## তথ্য সূত্ৰ
একাদশ চেন্নাই আন্তঃৰাষ্ট্ৰীয় চলচ্চিত্ৰ মহোৎসৱ

চলচ্চিত্ৰ কেৱল মনোৰঞ্জনৰ মাধ্যম নহয়; ই সমাজ, ৰাজনীতি, ইতিহাস, সংস্কৃতি আৰু মানৱ-মনৰ জটিল অনুধ্যানৰ এক শক্তিশালী শিল্পভাষা। বিশ্বায়নৰ যুগত চলচ্চিত্ৰ উৎসৱসমূহে বিভিন্ন দেশৰ সৃষ্টিশীল মনক একে মঞ্চত মিলাই আনে, য’ত ভাব-ধাৰণা, নান্দনিকতা আৰু প্ৰযুক্তিৰ আদান-প্ৰদান হয়। ভাৰতৰ দক্ষিণাংশত অৱস্থিত Chennai চহৰ চলচ্চিত্ৰ সংস্কৃতিৰ এক গুৰুত্বপূৰ্ণ কেন্দ্ৰ হিচাপে পৰিচিত। এই পৰম্পৰাৰ ভিতৰত ১১তম চেন্নাই আন্তঃৰাষ্ট্ৰীয় চলচ্চিত্ৰ উৎসৱে এক উল্লেখযোগ্য অধ্যায় ৰচনা কৰিছিল।
এই প্ৰবন্ধত ১১তম চেন্নাই আন্তঃৰাষ্ট্ৰীয় চলচ্চিত্ৰ উৎসৱৰ ঐতিহাসিক পটভূমি, উদ্দেশ্য, সাংগঠনিক দিশ, চলচ্চিত্ৰ নিৰ্বাচন প্ৰক্ৰিয়া, আঞ্চলিক আৰু বিশ্ব চলচ্চিত্ৰৰ সেতুবন্ধন, সামাজিক-সাংস্কৃতিক প্ৰভাৱ আৰু ভাৰতীয় চলচ্চিত্ৰ আন্দোলনত ইয়াৰ অৱদান বিশ্লেষণ কৰা হ’ব।
ত্ৰী মহাৰাণী

**ত্ৰী মহাৰাণী** (কোট কেদিৰি, জাভা তিমুৰ, ৩১ আগষ্ট ১৯৭১) হৈছে ইণ্ডোনেছিয়াৰ একমাত্ৰ বিষাক্ত সাপৰ টক্সিনোলজি বিশেষজ্ঞ চিকিৎসক। তেওঁ ইণ্ডোনেছিয়াত সৰ্প দংশনৰ ঘটনাসমূহৰ তথ্য সংগ্ৰহৰ প্ৰচেষ্টা আৰম্ভ কৰিছিল, কাৰণ এই ক্ষেত্ৰত চৰকাৰীভাৱে কোনো আনুষ্ঠানিক সংস্থা নাছিল। তেওঁ ২০১৫ চনত ৰিমোট এনভেনোমেচন কনছাল্টেন্সি ছাৰ্ভিচেছ (RECS) ইণ্ডোনেছিয়া আৰু ইণ্ডোনেছিয়া টক্সিনোলজি ছ’চাইটি (ITS) প্ৰতিষ্ঠাতো সহ-প্ৰতিষ্ঠাপক হিচাপে জড়িত আছিল, যাৰ উদ্দেশ্য হৈছে বিষাক্ত সৰ্প দংশনৰ ফলত হোৱা মৃত্যুৰ হাৰ হ্ৰাস কৰা।

বৰ্তমান তেওঁ ইণ্ডোনেছিয়াৰ স্বাস্থ্য মন্ত্ৰ্যালয়ত বিষাক্ত জন্তুৰ কামোৰ আৰু বিষাক্ত উদ্ভিদ সম্পৰ্কীয় অধ্যয়নৰ সভাপতি হিচাপে কৰ্মৰত। ইয়াৰ পূৰ্বে তেওঁ কোট কেদিৰিৰ *ৰুমাহ সাকিত উমুম দাহা হুসাদা* চিকিৎসালয়ৰ জৰুৰী বিভাগৰ মুৰব্বী হিচাপে কৰ্ম কৰিছিল। তেওঁ ইউনিভাৰ্ছিটিচ ব্ৰাৱিজায়াৰ চিকিৎসা অনুষদৰপৰা ১৯৯০-১৯৯৮ সময়ছোৱাত এমবিবিএছ সম্পূৰ্ণ কৰে। তাৰ পিছত ইউনিভাৰ্ছিটিচ এয়াৰলাঙ্গাত ২০০১-২০০৩ সময়ছোৱাত ইমিউনোলজি বিষয়ত স্নাতকোত্তৰ ডিগ্ৰী লাভ কৰে। তেওঁ ইউনিভাৰ্ছিটিচ ব্ৰাৱিজায়াত ২০০৭-২০১১ সময়ছোৱাত এমাৰ্জেন্সি মেডিচিন বিশেষজ্ঞ শিক্ষা সম্পূৰ্ণ কৰে আৰু ২০০৮-২০১৪ সময়ছোৱাত বায়োমেডিক বিষয়ত ডক্টৰেট ডিগ্ৰী লাভ কৰে।

তেওঁ শতাধিক বিষাক্ত সাপে দংশন কৰা ৰোগীক সফলভাৱে বচাইছে, যাৰ বাবে সাপৰ বিষবিৰোধী চেৰাম (SABU) ব্যৱহাৰ কৰা হৈছিল—যিবোৰ ইণ্ডোনেছিয়াত উৎপাদিত বা আমদানিকৃত। ইণ্ডোনেছিয়াই বৰ্তমান পলিভেলেণ্ট SABU উৎপাদন কৰিবলৈ সক্ষম, যি নাগা স্পুটাট্ৰিক্স (কোব্ৰা), বুংগাৰাছ ফাছিয়াটাছ (ৱেলাং) আৰু আগ্কিষ্ট্ৰডন ৰডোষ্টোমা (উলাৰ তানাহ)ৰ কামোৰৰ ক্ষেত্ৰত ব্যৱহাৰ কৰিব পাৰি।

বৰ্তমান ডা° ত্ৰী মহাৰাণী, এম.এছ.আই., স্পি.এম., সাব.স্পি.টক(কে), FICEP, FIMMA ইণ্ডোনেছিয়াৰ স্বাস্থ্য মন্ত্ৰ্যালয়ত বিষাক্ত জন্তুৰ কামোৰ আৰু বিষাক্ত উদ্ভিদ বিষক্ৰিয়া সম্পৰ্কীয় কাৰ্যসূচীৰ নেতৃত্ব দিছে আৰু ৰাষ্ট্ৰীয় নিৰ্দেশিকা প্ৰস্তুত কৰিছে। 

২০২০ চনৰ ১২ জুন তাৰিখে ত্ৰী মহাৰাণী COVID-19-ত আক্ৰান্ত হৈছিল, আৰু ২০২০ চনৰ ১৮ জুন তাৰিখে আৰোগ্য লাভ কৰে।

## তথ্যসূত্ৰ

শ্ৰেণী:ইণ্ডোনেছিয়াৰ ব্যক্তি
শ্ৰেণী:চিকিৎসাবিদ
জুৱিতা সঞ্জায়া

**জুৱিতা টোফহানি সঞ্জায়া** (টাংগেৰাং, ১১ জানুৱাৰী ১৯৯৬) হৈছে এগৰাকী ইণ্ডোনেছিয়ান অভিনেত্ৰী আৰু গায়িকা। তেওঁ টেলিভিছন ধাৰাবাহিক *এনেং*ৰ জৰিয়তে বিশেষভাৱে পৰিচিতি লাভ কৰে। 

## প্ৰাৰম্ভিক জীৱন আৰু কৰ্মজীৱন
গায়িকা আৰু অভিনেত্ৰী হিচাপে পৰিচিত হোৱাৰ পূৰ্বে, ২০০২ চনত জুৱিতাৰ নাম বিভিন্ন মনোৰঞ্জনমূলক সংবাদত প্ৰচাৰিত হৈছিল। সেই সময়ত তেওঁ নিজৰ মাতৃ অনিসা বাহাৰৰদ্বাৰা কন্যা হিচাপে স্বীকৃতি নোপোৱাৰ এক কঠিন পৰিস্থিতিৰ সন্মুখীন হৈছিল।

২০০৬ চনৰ ছেপ্টেম্বৰ মাহত মগজুৰ প্ৰদাহৰ ফলত তেওঁ ১৫ দিন ধৰি কোমাত আছিল।

শৈশৱৰপৰা বিভিন্ন কেফে আৰু অনুষ্ঠানত গান গোৱা জুৱিতাৰ কৰ্মজীৱন ২০০৭ চনত *এছচিটিভি মিউজিক এৱাৰ্ডছ* অনুষ্ঠানত অংশগ্ৰহণৰ পিছত গতি লাভ কৰে। "কুচিং গাৰোং" গীত পৰিৱেশনৰ পিছত তেওঁ মনোৰঞ্জন জগতৰ বহু বিশিষ্ট ব্যক্তিৰ দৃষ্টি আকৰ্ষণ কৰে। তাৰ পিছত তেওঁ *এনেং* ধাৰাবাহিকত মুখ্য চৰিত্ৰত অভিনয় কৰে। ইয়াৰ আগতে তেওঁ *দি চিনি আডা ছেতন*, *তুহান আডা দি মানা-মানা*, আৰু *বুঙ্গা দি তেপি জলান* আদি ধাৰাবাহিকতো অভিনয় কৰিছিল। 

২০০৭ চনত তেওঁৰ প্ৰথম সংগীত এলবাম *মেবি য়েছ মেবি নো* মুকলি কৰা হয়। এই এলবামখন নাগাস্বৰা লেবেলৰ অধীনত প্ৰকাশিত হৈছিল আৰু ইয়াত "কাউ", "সাপি উচুল", আৰু "গোয়াং গাছিং" আদি গীত অন্তৰ্ভুক্ত আছিল। এলবাম উন্মোচনৰ অনুষ্ঠানটো দুনিয়া ফান্তাসি, আংকল-ত ৭ ডিচেম্বৰ ২০০৭ তাৰিখে অনুষ্ঠিত হৈছিল।

## ব্যক্তিগত জীৱন
জুৱিতা টাংগেৰাংত জন্মগ্ৰহণ কৰে আৰু তেওঁ মেমো সঞ্জায়া আৰু অনিসা বাহাৰৰ দ্বিতীয় কন্যা। তেওঁৰ জ্যেষ্ঠ ভনী জেলিতা বাহাৰ। 

## ফিল্ম'গ্ৰাফী

### চলচ্চিত্ৰ
#### অভিনয় ভূমিকা

### টেলিভিছন
#### অভিনয় ভূমিকা

## ডিস্কোগ্ৰাফী

### এলবাম
* মেবি য়েছ মেবি নো (২০০৮)
* বোকা সিথিক জোস (২০১৩)

## তথ্যসূত্ৰ

## বাহ্যিক সংযোগ
* 
* 

শ্ৰেণী:ইণ্ডোনেছিয়ান অভিনেত্ৰী
মীনা মহাজন

**মীনা ভাস্কৰ মহাজন** হৈছে এগৰাকী ভাৰতীয় তাত্ত্বিক কম্পিউটাৰ বিজ্ঞানী আৰু চেন্নাইস্থিত গণিত বিজ্ঞান প্ৰতিষ্ঠানৰ অধ্যাপিকা। তেওঁ গণনাগত জটিলতা তত্ত্ব ক্ষেত্ৰত আগশাৰীৰ গৱেষক হিচাপে পৰিচিত। তেওঁৰ গৱেষণাৰ ক্ষেত্ৰসমূহৰ ভিতৰত প্ৰুফ কমপ্লেক্সিটি, বীজগাণিতিক চাৰ্কিট কমপ্লেক্সিটি, ক্ষুদ্ৰ-স্থান কমপ্লেক্সিটি শ্ৰেণী, পৰামিতিক জটিলতা আৰু সমতল গ্ৰাফৰ বাবে দক্ষ এলগৰিদম অন্তৰ্ভুক্ত।

## শিক্ষা আৰু কৰ্মজীৱন
মহাজনৰ জন্ম হয় মুম্বাইত, আৰু তেওঁ এজন চৰকাৰী হিচাবৰক্ষকৰ কন্যা। তেওঁ আইআইটি বোম্বেত কম্পিউটাৰ বিজ্ঞান বিষয়ত অধ্যয়ন কৰি ১৯৮৬ চনত স্নাতক ডিগ্ৰী আৰু ১৯৮৮ চনত স্নাতকোত্তৰ ডিগ্ৰী লাভ কৰে। তেওঁ ১৯৯৩ চনত আইআইটি মাদ্ৰাজৰ পৰা পি.এইচ.ডি. ডিগ্ৰী সম্পূৰ্ণ কৰে। তেওঁৰ গৱেষণা প্ৰবন্ধৰ শিৰোনাম আছিল *Studies in Language Classes Defined by Time-Varying Cellular Automata* আৰু ইয়াৰ তত্বাৱধায়ক আছিল কমলা কৃতিবাসন।

১৯৯৩ চনত তেওঁ চেন্নাইস্থিত গণিত বিজ্ঞান প্ৰতিষ্ঠানত প’ষ্টডক্টৰেল গৱেষক হিচাপে যোগদান কৰে আৰু ১৯৯৪ চনত সেই প্ৰতিষ্ঠানতে স্থায়ী অধ্যাপিকা হিচাপে নিযুক্তি লাভ কৰে। তেওঁ বহু গৱেষণা প্ৰবন্ধ আন্তৰাষ্ট্ৰীয় সাময়িকীত প্ৰকাশ কৰিছে আৰু দেশ-বিদেশৰ বিভিন্ন একাডেমিক সন্মিলনত আমন্ত্ৰিত বক্তৃতা আগবঢ়াইছে।

## স্বীকৃতি
মহাজনে ২০১৫ চনত গণিত বিজ্ঞান শাখাত শান্তি স্বৰূপ ভাটনাগৰ বঁটা লাভ কৰে। ২০২২ চনত তেওঁ ভাৰতীয় বিজ্ঞান একাডেমীৰ সদস্যা হিচাপে নিৰ্বাচিত হয় আৰু ২০২৫ চনত ভাৰতীয় ৰাষ্ট্ৰীয় বিজ্ঞান একাডেমীত নিৰ্বাচিত হয়। তেওঁ এছিএম ইণ্ডিয়াৰ বিশিষ্ট বক্তা হিচাপে স্বীকৃতি লাভ কৰিছে। ২০২৪ চনত তেওঁ বিজ্ঞান আৰু প্ৰযুক্তি গৱেষণা পৰিষদৰ জে. চি. বোস ৰাষ্ট্ৰীয় ফেল’শ্বিপ লাভ কৰে, যাক বৰ্তমানে অনুসন্ধান ৰাষ্ট্ৰীয় গৱেষণা ফাউণ্ডেচন বুলি কোৱা হয়।

## তথ্যসূত্ৰ




## বাহ্যিক সংযোগ
*গৃহপৃষ্ঠা

শ্ৰেণী:ভাৰতীয় বিজ্ঞানী
শ্ৰেণী:কম্পিউটাৰ বিজ্ঞানী
শ্ৰেণী:জীৱিত ব্যক্তি
সংঘমিত্ৰা মহান্তি

**সংঘমিত্ৰা মহান্তি** (১ এপ্ৰিল ১৯৫৩ – ১ জুলাই ২০২১) এগৰাকী ভাৰতীয় কম্পিউটাৰ বিজ্ঞানী আছিল। তেওঁ পদাৰ্থবিজ্ঞান বিষয়ত এম.এছ.চি. আৰু পি.এইচ.ডি. ডিগ্ৰী লাভ কৰিছিল। তেওঁ ১৯৮৬ চনৰ পৰা ২০১১ চনলৈ উৎকল বিশ্ববিদ্যালয়ত কম্পিউটাৰ বিজ্ঞান বিভাগত বক্তা, ৰিডাৰ আৰু অধ্যাপিকা হিচাপে কৰ্মৰত আছিল। তেওঁ ওড়িশাৰ কটকত জন্মগ্ৰহণ কৰিছিল।

## গৱেষণা
মহান্তিয়ে কৃত্ৰিম বুদ্ধিমত্তা, বাক্ প্ৰক্ৰিয়াকৰণ, চিত্ৰ প্ৰক্ৰিয়াকৰণ, প্ৰাকৃতিক ভাষা প্ৰক্ৰিয়াকৰণ, ফ্ৰেক্টেল জ্যামিতি, বতৰ পূৰ্বাভাস আৰু উচ্চ শক্তি পদাৰ্থবিজ্ঞান আদি ক্ষেত্ৰত গৱেষণা কৰিছিল। ভাৰতীয় ভাষা প্ৰযুক্তি সমাধান বিষয়ত তেওঁৰ ১৩টা মেধাস্বত্ব অধিকাৰ (আইপিআৰ) আছিল। তেওঁৰ ১৬০ৰ অধিক গৱেষণা প্ৰবন্ধ আন্তৰাষ্ট্ৰীয় সাময়িকী আৰু সন্মিলনৰ কাৰ্যবিবৰণীত প্ৰকাশ পাইছিল। তেওঁ ভাৰত আৰু বিদেশৰ বহু প্ৰতিষ্ঠানলৈ একাডেমিক সহযোগিতা আৰু গৱেষণাৰ বাবে ভ্ৰমণ কৰিছিল। তেওঁ বহু গৱেষণা প্ৰকল্পৰ নেতৃত্ব দিছিল আৰু শিক্ষাৰ্থীসকলক গৱেষণাৰ ক্ষেত্ৰত প্ৰশিক্ষণ প্ৰদান কৰিছিল। তেওঁৰ গৱেষণাই ভাৰতীয় ভাষা প্ৰযুক্তিৰ উন্নয়নত গুৰুত্বপূৰ্ণ ভূমিকা গ্ৰহণ কৰিছিল।

## বঁটা আৰু ফেল’শ্বিপ
তেওঁ ২০১২ চনত ওড়িশা বিজ্ঞান একাডেমীৰ সমন্ত চন্দ্ৰশেখৰ বঁটা লাভ কৰে, যি ওড়িশা চৰকাৰৰ বিজ্ঞান আৰু প্ৰযুক্তি বিভাগে প্ৰদান কৰে। তেওঁ যুক্তৰাজ্যৰ উইমেন্স ইঞ্জিনিয়াৰিং ছ’চাইটিৰ ফেল’ আছিল (এফডব্লিউইএছ)। তেওঁ ২০১১ চনৰ পৰা ২০১৪ চনলৈ নৰ্থ ওড়িশা বিশ্ববিদ্যালয়ৰ উপাচাৰ্য হিচাপে কাৰ্যনিৰ্বাহ কৰে। তেওঁ ২০১৬ চনৰ জানুৱাৰী মাহৰ পৰা ওড়িশা বিজ্ঞান একাডেমীৰ সভাপতি হিচাপে দায়িত্ব গ্ৰহণ কৰে।

২০২১ চনত তেওঁ ক’ভিড-১৯ ৰোগত আক্ৰান্ত হৈ মৃত্যুবৰণ কৰে।

## তথ্যসূত্ৰ

শ্ৰেণী:কম্পিউটাৰ বিজ্ঞানী
শ্ৰেণী:ভাৰতীয় বিজ্ঞানী
কিম হেই-ইয়ং

**কিম হেই-ইয়ং** (কোৰিয়ান: 김혜영; কেতিয়াবা কিম হাই-ইয়ং বুলিও ৰোমানিছ কৰা হয়) এগৰাকী উত্তৰ কোৰিয়াত জন্মগ্ৰহণ কৰা অভিনেত্ৰী, গায়িকা, কমেডিয়ান আৰু মডেল, যি দক্ষিণ কোৰিয়াৰ মনোৰঞ্জন উদ্যোগত সক্ৰিয়। ১৯৯৮ চনত তেওঁ পৰিয়ালৰ সৈতে দক্ষিণ কোৰিয়ালৈ পলায়ন কৰে। তেওঁ উত্তৰ কোৰিয়াৰ চলচ্চিত্ৰ যেনে *দ্য ফিমেল ডাক্তৰ*, *ট্ৰু মাস্টাৰ্ছ* আৰু *দ্য ডে আই এণ্টাৰ্ড কলেজ*ত মুখ্য চৰিত্ৰত অভিনয় কৰিছিল। ১৯৯০ দশকত তেওঁ উত্তৰ কোৰিয়াত এগৰাকী অতি জনপ্ৰিয় অভিনেত্ৰী আছিল।

## প্ৰাথমিক জীৱন আৰু শিক্ষা
উত্তৰ কোৰিয়াৰ এখন গ্ৰাম্য অঞ্চলত জন্মগ্ৰহণ কৰা কিম হেই-ইয়ঙৰ পিতৃয়ে খনিত কাম কৰিছিল আৰু মাতৃয়ে এখন সামূহিক খামাৰত কাম কৰিছিল। তেওঁ নিজৰ শৈশৱ খাদ্যৰ অভাৱৰ দ্বাৰা প্ৰভাৱিত বুলি উল্লেখ কৰিছে।

তেওঁ পিয়ংইয়াং বিশ্ববিদ্যালয়ৰ থিয়েটাৰ আৰু চিনেমা বিভাগত অভিনয়ৰ শিক্ষা গ্ৰহণ কৰিছিল আৰু পলায়নৰ পূৰ্বে উত্তৰ কোৰিয়াত এগৰাকী সুপৰিচিত চলচ্চিত্ৰ তাৰকা হৈ পৰিছিল। তেওঁ উত্তৰ কোৰিয়াৰ চলচ্চিত্ৰ *দ্য ফিমেল ডাক্তৰ*ত অভিনয় কৰিছিল, যিখন চলচ্চিত্ৰক তেওঁ এতিয়াও উচ্চ মূল্যায়ন কৰে। কিমৰ মতে, তেওঁৰ পিতৃয়ে এটা ৰাজ্যিক ব্যৱসায়িক প্ৰতিষ্ঠানত কাম কৰি আমেৰিকান ডলাৰ উপাৰ্জন কৰাৰ বাবে তেওঁলোকৰ পৰিয়ালৰ জীৱনধাৰণৰ মান গড়তকৈ উন্নত আছিল। পিয়ংইয়াঙত তেওঁলোকৰ আত্মীয় বিদেশত বাস কৰাৰ বাবে চাকৰিৰ সম্ভাৱনা সীমিত আছিল।

১৯৯৯ চনৰ জানুৱাৰী মাহত ২৬ বছৰীয়া অভিনেত্ৰীগৰাকীয়ে দক্ষিণ কোৰিয়ালৈ পলায়ন কৰা বুলি বাতৰি প্ৰকাশ পাইছিল, যি উত্তৰ কোৰিয়াৰ অভিজাত শ্ৰেণীৰ একাধিক পলায়নৰ অংশ আছিল।

দক্ষিণ কোৰিয়ালৈ আহাৰ পিছত তেওঁ ২০০১ চনত ডংগুক বিশ্ববিদ্যালয়ত জুনিয়ৰ হিচাপে নামভৰ্তি কৰে। ২০০৩ চনত তেওঁ থিয়েটাৰ আৰু চিনেমা বিষয়ত স্নাতক ডিগ্ৰী লাভ কৰে আৰু উত্তৰ আৰু দক্ষিণ কোৰিয়া দুয়ো ঠাইত অভিনয়ৰ ডিগ্ৰী অৰ্জন কৰা প্ৰথম ব্যক্তি হিচাপে পৰিগণিত হয়।

## দক্ষিণ কোৰিয়াত কেৰিয়াৰ
দক্ষিণ কোৰিয়াত বসতি স্থাপন কৰাৰ পিছত কিম হেই-ইয়ঙে অভিনয়, গায়ন, মডেলিং আৰু কমেডীকে ধৰি বিভিন্ন ক্ষেত্ৰত সক্ৰিয় কেৰিয়াৰ গঢ়ি তোলে।

### অভিনয়
তেওঁ এছবিএছৰ নাটক *দেওগি*ত অভিনয় কৰিছে আৰু কেবিএছৰ জনপ্ৰিয় কমেডী অনুষ্ঠান *গেগ কনচাৰ্ট*ত উপস্থিত হৈছিল। তেওঁ মঞ্চ মিউজিকেল *গ্ল্যাড টু ছি ইউ*ৰ ভ্ৰমণতো অংশগ্ৰহণ কৰিছিল।

### সংগীত
অভিনয়ৰ উপৰিও তেওঁ গায়িকা হিচাপে কাম কৰিছে আৰু বিশ্ববিদ্যালয়ৰ পৰা স্নাতক হোৱাৰ পিছত জাপানত অভিষেক ঘটাবলৈ আগ্ৰহ প্ৰকাশ কৰিছিল।

## ব্যক্তিগত জীৱন
২০০৯ চনৰ নৱেম্বৰ মাহত তেওঁ দক্ষিণ কোৰিয়াৰ অভিনেতা কিম ছুং-টাইৰ সৈতে বিবাহপাশত আবদ্ধ হয়। তেওঁলোক দুয়ো একে নাট্য প্ৰদৰ্শনীত অভিনয় কৰাৰ সময়ত পৰিচিত হৈছিল। ইয়াৰ পূৰ্বে ২০০২ চনত তেওঁৰ বিবাহ হৈছিল, যি ২০০৫ চনত বিবাহ বিচ্ছেদত শেষ হয়।

## চলচ্চিত্ৰগ্ৰাফী
### দূৰদৰ্শন ধাৰাবাহিক

### চলচ্চিত্ৰ

## ৰাষ্ট্ৰদূত পদ
* ২০০৪ চনত তেওঁ ৰাষ্ট্ৰীয় যুৱ মুৰব্বী পৰিয়াল সমৰ্থন ৰাষ্ট্ৰদূত হিচাপে নিযুক্ত হৈছিল।

## তথ্যসূত্ৰ

## বাহ্যিক সংযোগ
* 

শ্ৰেণী:উত্তৰ কোৰিয়ান অভিনেত্ৰী
শ্ৰেণী:দক্ষিণ কোৰিয়ান অভিনেত্ৰী
১০০০ থালাইভাংগী অপূৰ্ব চিন্তামণি

1000 Thalaivangi Apoorva Chinthamani হৈছে ১৯৪৭ চনৰ এখন ভাৰতীয় তামিল ভাষাৰ ফেণ্টাছি-এডভেঞ্চাৰ চলচ্চিত্ৰ। চলচ্চিত্ৰখন  দ্বাৰা পৰিচালিত আৰু  দ্বাৰা প্ৰযোজিত হৈছিল। ই তামিল চলচ্চিত্ৰ ইতিহাসত দীৰ্ঘ দৈৰ্ঘ্য (২১৪ মিনিট) আৰু লোককথাভিত্তিক কাহিনীৰ বাবে বিশেষভাৱে উল্লেখযোগ্য।

চলচ্চিত্ৰখন ১৯৪০ দশকৰ তামিল চলচ্চিত্ৰ উদ্যোগৰ বৃহৎ বাজেটৰ অন্যতম প্ৰকল্প আছিল। ইয়াৰ বিশাল ছেট, নাটকীয় উপস্থাপন আৰু সংগীত অংশই চলচ্চিত্ৰখনক দীৰ্ঘ সময় ধৰি জনপ্ৰিয় কৰি ৰাখিছিল। মুক্তিৰ পিছত ই বাণিজ্যিকভাৱে সফল হৈছিল আৰু ফেণ্টাছি ধাৰাৰ চলচ্চিত্ৰসমূহৰ ওপৰত সুদূৰপ্ৰসাৰী প্ৰভাৱ পেলাইছিল।
অ’ মি-ৰাণ

**অ’ মি-ৰাণ** (কোৰিয়ান: 오미란; ২৮ আগষ্ট ১৯৫৪ – ২৭ জুন ২০০৬) এগৰাকী উত্তৰ কোৰিয়াৰ অভিনেত্ৰী আছিল। মূলতঃ পিয়ংইয়াং আৰ্ট ট্ৰুপ (বৰ্তমান মানছুদাই আৰ্ট ট্ৰুপ)ৰ নৃত্যশিল্পী হিচাপে কৰ্মজীৱন আৰম্ভ কৰা তেওঁ ১৯৭৯ চনত অভিনয়ত প্ৰৱেশ কৰে আৰু *এ ব্ৰড বেলফ্লাৱাৰ* আৰু *দ্য নেচন এণ্ড ডেষ্টিনি* আদি চলচ্চিত্ৰত অভিনয় কৰি ১ম আৰু ২য় পিয়ংইয়াং আন্তঃৰাষ্ট্ৰীয় চলচ্চিত্ৰ মহোৎসৱত শ্ৰেষ্ঠ অভিনয়ৰ বঁটা লাভ কৰে। তেওঁ উত্তৰ কোৰিয়াৰ চিনামাত এগৰাকী ৰাষ্ট্ৰীয় খ্যাতিসম্পন্ন তাৰকা হিচাপে পৰিচিত হৈছিল।

## জীৱনী
১৯৫৪ চনৰ ২৮ আগষ্টত পিয়ংইয়াঙৰ চুং-গুয়কৰ অট’আন-ডংত জন্মগ্ৰহণ কৰিছিল। তেওঁৰ পিতৃ অ’ হিয়াং-মুন ইয়নচেয়ন কাউণ্টিৰ জেঅ’নক-ইউপৰ এজন অভিনেতা আছিল (বৰ্তমান দক্ষিণ কোৰিয়াত)। উত্তৰ কোৰিয়াৰ চিনেমাৰ সৈতে জড়িত এজন পলায়নকাৰীয়ে যোনহাপ নিউজ এজেন্সীক জনোৱা মতে, দক্ষিণ কোৰিয়ান বংশৰ বাবে তেওঁ প্ৰথমে পক্ষপাতিত্বৰ সন্মুখীন হৈছিল। তেওঁৰ কেইবাজনো ভাই-ভনী আছিল, যাৰ ভিতৰত অভিনেত্ৰী অ’ গুম-ৰাণো আছিল।

নেচনেল থিয়েটাৰ কোম্পানী অভিনেতা প্ৰশিক্ষণ প্ৰতিষ্ঠানত শিক্ষা গ্ৰহণ কৰাৰ পাছত ১৯৭২ চনত তেওঁ পিয়ংইয়াং আৰ্ট ট্ৰুপ (বৰ্তমান মানছুদাই আৰ্ট ট্ৰুপ)ত নৃত্যশিল্পী হিচাপে যোগদান কৰে। ১৯৭৯ চনত তেওঁ ২৫ এপ্ৰিল চলচ্চিত্ৰ ষ্টুডিঅ’ত যোগদান কৰি অভিনয় আৰম্ভ কৰে আৰু *গান ছেল্যুট* (১৯৮০) চলচ্চিত্ৰত অভিষেক ঘটে।

১৯৮৭ চনৰ *এ ব্ৰড বেলফ্লাৱাৰ* চলচ্চিত্ৰত তেওঁ ছং ৰিমৰ চৰিত্ৰত অভিনয় কৰে আৰু ১৯৯০ চনৰ *ট্ৰেচেছ অৱ লাইফ* চলচ্চিত্ৰত অভিনয় কৰি ক্ৰমে ১ম আৰু ২য় পিয়ংইয়াং আন্তঃৰাষ্ট্ৰীয় চলচ্চিত্ৰ মহোৎসৱত শ্ৰেষ্ঠ অভিনয়ৰ বঁটা লাভ কৰে। ইয়াৰ উপৰি তেওঁ *মৰ্নিং ষ্টাৰ* (১৯৮৩), *এ লাইফ ফুল অৱ আপছ এণ্ড ডাউনছ* (১৯৮৯–১৯৯০), *দ্য নেচন এণ্ড ডেষ্টিনি* (১৯৯৯–২০০০) আৰু *দেয়াৰ লাইফ কণ্টিনিউজ* (২০০২) চলচ্চিত্ৰতো অভিনয় কৰিছিল। ১৯৯০ চনত তেওঁ প্ৰথম নিউয়ৰ্ক আন্তঃকোৰিয়ান চলচ্চিত্ৰ মহোৎসৱত শ্ৰেষ্ঠ কোৰিয়ান অভিনেত্ৰীৰ সন্মান লাভ কৰে।

চলচ্চিত্ৰ কেৰিয়াৰ আৰম্ভ হোৱাৰ পিছত তেওঁ দেশখনত এগৰাকী সুপৰিচিত চলচ্চিত্ৰ তাৰকা হিচাপে পৰিগণিত হয়। তেওঁলোকৰ মাহেকীয়া জীৱন-ধাৰণ ব্যয় উত্তৰ কোৰিয়াৰ এজন গড় সেনাপতিৰ সমান আছিল বুলি কোৱা হয়। ১৯৮৪ চনত তেওঁ মেৰিটেড আৰ্টিষ্ট আৰু ১৯৮৭ চনত পিপলছ আৰ্টিষ্ট উপাধি লাভ কৰে। যোনহাপ নিউজ এজেন্সীয়ে তেওঁক “উত্তৰ কোৰিয়াৰ শীৰ্ষ অভিনেত্ৰী” বুলি অভিহিত কৰিছিল, আৰু চ’চন ফিল্ম ইয়াৰবুকে তেওঁক “নিজৰ সুন্দৰ আৰু সূক্ষ্ম অভিব্যক্তি, স্পষ্ট কণ্ঠস্বৰ আৰু আৱেগৰদ্বাৰা দৰ্শকক চলচ্চিত্ৰ জগতলৈ লৈ যোৱা সহযোদ্ধা” বুলি উল্লেখ কৰিছিল। দেশৰ বাহিৰত উত্তৰ কোৰিয়াৰ পলায়নকাৰীসকলে তেওঁক “উত্তৰ কোৰিয়াৰ প্ৰথম তাৰকা” বুলি গণ্য কৰে।

১৯৮২ চনৰপৰা তেওঁ এগৰাকী চিত্ৰশিল্পীৰ সৈতে বিবাহপাশত আবদ্ধ আছিল। ২০০৬ চনৰ ২৭ জুনত স্তন কেন্সাৰত আক্ৰান্ত হৈ তেওঁৰ মৃত্যু হয়; সেই সময়ত তেওঁৰ বয়স আছিল ৫১ বছৰ। তেওঁক দেশপ্ৰেমিক শ্বহীদ কবৰস্থানত সমাধিস্থ কৰা হয়, আৰু কিম জং ইলে তেওঁৰ স্মৃতিত পুষ্পমাল্য অৰ্পণ কৰে।

## চলচ্চিত্ৰগ্ৰাফী

## তথ্য সংগ্ৰহ

শ্ৰেণী:উত্তৰ কোৰিয়ান অভিনেত্ৰী
ইন্দিৰা বেনাৰ্জী

**ইন্দিৰা বেনাৰ্জী**, জন্ম: ২৪ ছেপ্টেম্বৰ ১৯৫৭ চন; এগৰাকী ভাৰতৰ উচ্চতম ন্যায়ালয়ৰ ন্যায়াধীশ আৰু ভাৰতীয় উচ্চতম ন্যায়ালয়ৰ ইতিহাসত অষ্টমগৰাকী মহিলা ন্যায়াধীশ হিচাপে কাৰ্যনিৰ্বাহ কৰা এগৰাকী অৱসৰপ্ৰাপ্ত ভাৰতীয় আইনবিদ। ইয়াৰ পূৰ্বে তেওঁ মাদ্ৰাজ উচ্চ ন্যায়ালয়ৰ মুখ্য ন্যায়াধীশ হিচাপে কাৰ্যনিৰ্বাহ কৰিছিল, এই পদত অধিষ্ঠিত হোৱা তেওঁ দ্বিতীয়গৰাকী মহিলা।

## প্ৰাথমিক জীৱন আৰু শিক্ষা
ইন্দিৰা বেনাৰ্জীয়ে ১৯৫৭ চনৰ ২৪ ছেপ্টেম্বৰত জন্মগ্ৰহণ কৰিছিল। তেওঁ কলকাতাৰ লৰেটো হাউচত শিক্ষা আৰম্ভ কৰিছিল। তেওঁ কলকাতাৰ প্ৰেচিডেন্সি বিশ্ববিদ্যালয় আৰু কলিকতা বিশ্ববিদ্যালয়ৰ আইন বিভাগত উচ্চ শিক্ষা গ্ৰহণ কৰে।

## ন্যায়িক কেৰিয়াৰ
ইন্দিৰা বেনাৰ্জীয়ে ১৯৮৫ চনৰ ৫ জুলাইত অধিবক্তা হিচাপে নামভৰ্তি কৰি কলিকতা উচ্চ ন্যায়ালয়ৰ সম্মুখত প্ৰেকটিছ আৰম্ভ কৰে। ২০০২ চনৰ ৫ ফেব্ৰুৱাৰীত বেনাৰ্জীক কলিকতা উচ্চ ন্যায়ালয়ৰ স্থায়ী ন্যায়াধীশ হিচাপে নিযুক্তি দিয়া হয় আৰু ২০১৬ চনৰ ৮ আগষ্টৰপৰা কাৰ্যকৰী হোৱাকৈ দিল্লী উচ্চ ন্যায়ালয়লৈ বদলি কৰা হয়। তাৰ পিছত তেওঁক মাদ্ৰাজ উচ্চ ন্যায়ালয়ৰ মুখ্য ন্যায়াধীশ হিচাপে উন্নীত কৰা হয় আৰু ২০১৭ চনৰ ৫ এপ্ৰিলত তেওঁ এই দায়িত্ব গ্ৰহণ কৰে।

ভাৰতৰ উচ্চতম ন্যায়ালয়লৈ উন্নীত হোৱাৰ পিছত ন্যায়াধীশ সঞ্জয় কিষাণ কৌলৰ পিছত বেনাৰ্জীয়ে মাদ্ৰাজ উচ্চ ন্যায়ালয়ৰ মুখ্য ন্যায়াধীশ হিচাপে কাৰ্যনিৰ্বাহ কৰে। ১৯৯২ চনৰ জুন আৰু নৱেম্বৰ মাহৰ ভিতৰত আদালতৰ নেতৃত্ব দিয়া ন্যায়াধীশ কান্ত কুমাৰী ভাটনগৰৰ পিছত তেওঁ চাৰ্টাৰ্ড উচ্চ ন্যায়ালয়ৰ মুৰব্বী হোৱা দ্বিতীয়গৰাকী মহিলা হিচাপে পৰিগণিত হয়। ২০১৮ চনৰ ৭ আগষ্টত বেনাৰ্জীক ভাৰতৰ উচ্চতম ন্যায়ালয়ৰ ন্যায়াধীশ হিচাপে উন্নীত কৰা হয়। ২০২২ চনৰ ২৩ ছেপ্টেম্বৰত তেওঁ অৱসৰ গ্ৰহণ কৰে।
## তথ্যসূত্ৰ

শ্ৰেণী:উচ্চ ন্যায়ালয়ৰ মুখ্য ন্যায়াধীশ
শ্ৰেণী:মহিলা ন্যায়াধীশ
শ্ৰেণী:আইনবিদ
শ্ৰেণী:ভাৰতীয় নাৰী
ৰাছা শ্বেহাদা

**ৰাছা শ্বেহাদা** ( ) এগৰাকী পেলেষ্টাইনী পৰিচালন সঞ্চালক, যিয়ে সংযুক্ত আৰব আমিৰশ্বাহীত অৱস্তিত পৰিয়ালৰ আমদানি ব্যৱসায় ডাইমণ্ড লাইনৰ বাবে কাম কৰে। তেওঁ ২০১৫ চনৰ বিবিচি ৰ বছেৰেকীয়া ১০০ মহিলাৰ তালিকাত স্থান লাভ কৰে, য’ত সমগ্ৰ বিশ্বজুৰি ইতিবাচক প্ৰভাৱ পেলোৱা মহিলাসকলক সন্মানিত কৰা হয়।

## কৰ্মজীৱন

ৰাছা শ্বেহাদাৰ জন্ম পেলেষ্টাইনত হৈছিল,  তিনিজন ভাতৃ-ভগ্নীৰ মাজত তেওঁ আছিল মাজৰ সন্তান। শৈশৱত তেওঁ নিজৰ পৰিয়ালৰ সৈতে সংযুক্ত আৰব আমিৰশ্বাহীলৈ গুচি যায় আৰু প্ৰথমতে আবুধাবিত বসবাস কৰে। তেওঁৰ দেউতাকে আবুধাবিত “ডাইমণ্ড লাইন” নামৰ এটা আমদানি ব্যৱসায় স্থাপন কৰিছিল।

শ্বেহাদাই আমেৰিকান ইউনিভাৰ্চিটি অৱ শ্বাৰজাহত অধ্যয়ন কৰি ২০০৭ চনত স্নাতক ডিগ্ৰী লাভ কৰে।  স্নাতকোত্তৰ অধ্যয়নৰ পিছত তেওঁ প্ৰথমে আন্তঃৰাষ্ট্ৰীয় বিপণনত  কাম কৰিছিল।

পিছলৈ তেওঁ পৰিয়ালৰ ব্যৱসায়ত যোগ দিয়ে আৰু ২০১১ চনত সৰু ব্যৱসায়ীসকলৰ বাবে অনুষ্ঠিত এক মধ্যপ্ৰাচ্য–আমেৰিকা বিনিময় কাৰ্যসূচীৰ অংশ হিচাপে অহাইঅ’লৈ যায়। তেওঁ কৈছিল যে আমেৰিকাত দেখা পৰিয়াল-চালিত ব্যৱসায়সমূহৰ সৈতে তেওঁলোকৰ ব্যৱসায়ৰ মিল দেখা পাইছিল। তাৰ পিছত তেওঁ কোম্পানীত ব্যৱসায় উন্নয়ন  বিভাগত কাম আৰম্ভ কৰে আৰু বাহিৰৰ পৰামৰ্শদাতা নিযুক্ত কৰাৰ পৰিবৰ্তে বিদ্যমান কৰ্মচাৰীক প্ৰশিক্ষণ দিয়াত বিনিয়োগ কৰিবলৈ নিজৰ দেউতাকক উৎসাহিত কৰে।

দেউতাকৰ অৱসৰৰ পূৰ্বে তেওঁ কোম্পানীটোৰ মালিকীস্বত্ব তেওঁৰ তিনিটা সন্তানৰ মাজত সমান অংশত বিভক্ত কৰিছিল। শ্বেহাদাৰ ভাতৃ আৰু ভগ্নীয়ে ২০১৩ চনত তেওঁক পৰিচালন সঞ্চালক হিচাপে নিযুক্তি দিয়ে।পৰিচালন সঞ্চালক হিচাপে তেওঁৰ প্ৰথম কাম আছিল সাধাৰণ হোটেল সামগ্ৰী যোগান ধৰা কাৰ্য বন্ধ কৰি কোম্পানীটোক চাফিং অইল আমদানি ব্যৱসায়ৰ দিশে পুনৰ কেন্দ্ৰীভূত কৰা ।

ফৰ্বছে তেওঁক পৰিয়াল-চালিত ব্যৱসায় ক্ষেত্ৰত অঞ্চলটোৰ অন্যতম প্ৰভাৱশালী মহিলা হিচাপে তালিকাভুক্ত কৰিছিল। ২০১৫ চনত বিবিচিৰ ১০০ মহিলা কাৰ্যসূচীত ৩০আণ্ডাৰ৩০ গোটৰ অংশ হিচাপে অন্তৰ্ভুক্ত কৰা হৈছিল।

## তথ্য সূত্ৰ
আৰ্নেষ্টিনা ইডেম এপিয়া

**আৰ্নেষ্টিনা ইডেম এপিয়া** ( ) এগৰাকী ঘানীয়ান সামাজিক উদ্যোগী মহিলা। তেওঁ বিদ্যালয়ৰ পাঠদান শেষ হোৱাৰ পিছত শিশুসকলক কম্পিউটাৰ প্ৰগ্ৰেম লিখিবলৈ শিকোৱাৰ বাবে ঘানা ক’ড ক্লাব নামৰ এক বিশেষ কাৰ্যসূচী প্ৰতিষ্ঠা কৰিছিল। ২০১৫ চনত ঘানাত কম্পিউটিং প্ৰচাৰৰ বাবে কৰা কামৰ বাবে তেওঁ "বিবিচি ১০০ গৰাকী আটাইতকৈ প্ৰেৰণাদায়ক মহিলা" তালিকাত স্থান লাভ কৰে।

## জীৱনী
আপিয়াহৰ কম্পিউটিঙৰ প্ৰতি আকৰ্ষণ আৰম্ভ হৈছিল যেতিয়া তেওঁ স্থানীয় তথ্য প্ৰযুক্তি কোম্পানী এটাৰ সম্পাদিকা হিচাপে নিযুক্তি পাইছিল। সহকৰ্মীসকলৰ কামৰ পৰা প্ৰেৰণা লাভ কৰিছিল সচাঁ, কিন্তু সচিব হিচাপে আন সহকৰ্মীসকলৰ দৰমহাতকৈ ১০%তকৈও কম উপাৰ্জন কৰিছিল তেওঁ। সেই প্ৰেৰণা লৈ তেওঁ নিজে নিজে এইচটিএমএলত ক’ড শিকি ৱেবছাইট বনাবলৈ আৰম্ভ কৰে।পিছত তেওঁ নিজৰ আইটি দক্ষতাক এটা ভাৰ্চুৱেল সহায়তা ব্যৱসায়লৈ ৰূপান্তৰিত কৰে, যি পিছলৈ গৈ তেওঁৰ প্ৰথম কোম্পানী হিচাপে গঢ় লৈ উঠে।

## ঘানা ক’ড ক্লাব
২০০৭ চনত তেওঁ নিজৰ প্ৰথম সামাজিক উদ্যোগ হেল্ থী কেৰিয়াৰ ইনিচিয়েটিভ প্ৰতিষ্ঠা কৰে, যাৰ লক্ষ্য আছিল ছোৱালীবিলাকক তথ্য আৰু যোগাযোগ প্ৰযুক্তি (ICT) ক্ষেত্ৰত জ্ঞান বিতৰণ আৰু মেণ্টৰিং কৰা। ইয়াৰ ফলত এই উদ্যোগটোৱে একে বছৰতে ঘানা ক’ড ক্লাব স্থাপিত কৰে। ঘানা ক’ড ক্লাব হৈছে এখন বে-চৰকাৰী সামাজিক প্ৰতিস্থান, যি প্ৰতিস্থানে সমগ্ৰ ঘানাৰ শিশুসকলক কম্পিউটাৰ প্ৰগ্ৰামিং দক্ষতা শিকাই আহিছে।  

২০১৫ চনত এপিয়া ব্ৰিটিছ ব্ৰডকাষ্টিং কৰ্প’ৰেশ্যনৰ আটাইতকৈ প্ৰেৰণাদায়ক মহিলাৰ তালিকাত অন্তৰ্ভুক্ত কৰা হয়, সেই বছৰত এই তালিকাত স্থান পোৱা একমাত্ৰ ঘানাৰ মহিলা আছিল তেওঁ। ২০২০ চনলৈকে ঘানা ক’ড ক্লাবে ঘানাৰ ১০০টা কম্পিউটাৰ কেন্দ্ৰত ১,৭০০ জন শিক্ষাৰ্থী আৰু ৩০০ জন শিক্ষকক প্ৰশিক্ষণ প্ৰদান কৰিছে। 

## কোডিঙৰ সীমাৰ বাহিৰে
বৰ্তমান এপিয়া ঘানা ক’ড ক্লাবৰ মুখ্য কাৰ্যবাহী বিষয়া (CEO) হিচাপে সেৱা আগবঢ়াই আছে। তেওঁ সংগঠনটোক কৌশলগত অংশীদাৰিত্ব গঢ়ি তোলাত নেতৃত্ব দিছে, যাতে ঘানাৰ শিক্ষাৰ্থীসকলৰ বাবে অধিক প্ৰগ্ৰামিং সুবিধা প্ৰদান কৰিব পৰা যায়। ইয়াৰ ভিতৰত চেমচেং ৰ সৈতে মিলি এটা ইনোভেচন হাব মুকলি কৰাৰ কাৰ্যসূচীও আছে। এপিয়ায়ে কোডিঙৰ সীমাৰ বাহিৰলৈ গৈ তথ্য-প্ৰযুক্তি ক্ষেত্ৰত প্ৰয়োজনীয় আন গুৰুত্বপূৰ্ণ দক্ষতাসমূহ, বিশেষকৈ কৃত্ৰিম বুদ্ধিমত্তা, অন্তৰ্ভুক্ত কৰাৰ ক্ষেত্ৰতো কাম কৰিছে। ২০২৩ চনত ঘানা ক’ড ক্লাবএ আক্রাৰ কোৱাবেনিয়া জিলাত হপাৰ ডিন এ আই চেণ্টাৰ মুকলি কৰে, যাৰ লক্ষ্য হৈছে ঘানাৰ যুৱ প্ৰজন্মক কৃত্ৰিম বুদ্ধিমত্তাৰ ক্ষেত্ৰত ভৱিষ্যৎ কৰ্মজীৱনৰ বাবে সাজু কৰা। ২০২৪ চনত তেওঁ ঘানা ক’ড ক্লাব আৰু ইকো’বেংকৰ মাজত অংশীদাৰিত্ব সহযোগিতাত নেতৃত্ব দিয়ে, যাৰ জৰিয়তে শিশুসকলৰ কৃত্ৰিম বুদ্ধিমত্তা শিক্ষাৰ ক্ষেত্ৰত অধিক সুযোগ সৃষ্টি কৰাৰ ব্যৱস্থা লোৱা হয়।

## তথ্য সূত্ৰ